Jaiak eztanda egin du Zestoan . diariovasco.com\nJaiak eztanda egin du Zestoan\nBuruandiak ere hor aritu ziren zirt eta zart ibili ziren.\nArantzabaleko kontea, haren lagun eta kontrarioak, denak ikusi ahal izan genituen atzoko Txupinazo ekitaldian. Talde ederra elkartu zen, Belle Epoque garaiko jan-tziz mozorrotuta, jaiei hasera emateko asmoz. Ea urtez urte indartzen joaten den ekimen hau.\nKontuak kontu atzo eman zi-tzaion hasera ofiziala Zestoako Amabirjin jaiei, San Joan Egoitzako eta Gisasolako egoiliarrek bota zuten suziriarekin. Ondoren, herriko banda, buruhandi, txistulari eta abarren kalejira, Preso, iheslari eta deportatuen eskubideen aldeko afaria, eta Garaiko musika, 'guateke'-a edo, izan genuen herriko plazan.\nEkitaldi ugari gaurkoan\nGaur, Amabirjin eguna,09:00. Zestoako dultzaineroen diana. Ondoren, 10:00etan, Idikaitz txistulari taldearen diana. 11:00etan, Zestoako Musika Bandaren eta Idikaitzen kalejira. 12:00etan Meza Nagusia, parrokiako abesbatzarekin. 13:15ean, Zestoako Musika Bandaren kon-tzertua. Arratsaldean, 17:00etatik 18:30eram Parkour ikuskizuna eta haurrentzako break dance tailerra, parkean. 17:30ean, zekorketa aurreko kalejira. 18:00etan, lehen zekorketa izango da. 20:00etan, berriz, Tximeleta taldearen dantzaldia, Laranjadin. Gaueko 21:00etan, Oilasko-jana, arkupeetan. 23:00etan, Tximeleta taldearen dantzaldia, Laranjadin.\n11:00. Zestoako Musika Bandaren eta Idiakaitz Txistulari Taldearen kalejira, 'Goizeko izarra' martxaren doinuekin.\n17:00-18:30. 'Parkour' ikuskizuna eta haurrentzako 'break dance' tailerra, parkean.\n18:00. Lehen zekorketa. Toreatzaileak: José Pedro Prados 'El Fundi', Ángel Gómez Escorial y Álvaro M. Seseña. Ganadutegia: Adolfo Rodriguez Montesinos (Oropesa, Toledo). Ondoren, Lopene ganadutegiko zezen bolaztatuak.


Idoia, Afrika Bibang eta Dupla, Artistas en Ruta zirkuituan - bizkaie.biz\nBizkaie! 2021-10-28 11:12 Musikea\nEspainiako hainbat uritan kontzertuak emoteko aukeratu ditue.\nDupla | Ikusi handiago | Argazki originala\nAIE alkarteak urtero antolatzen dau Artistas en Ruta egitasmoa, musikariei euren sorlekutik urrun kontzertuak joteko aukerea emoten deutsen zirkuitua. Hor parte hartzen daben euskerazko artistak aukeratzeaz Etxepare Euskal Institutua arduratzen da, eta 2022ko lehenengo seihilekoko hiru talde eta bakarlariak zeintzuk diran jakitera emon dau.\nAzkenaldion euskal musikan indarrez sartu diran hiru talde eta bakarlari aukeratu ditue: Idoia Asurmendi eta Dupla gazteak eta barriro euskal eszenara bueltau dan Afrika Bibang. Espainiako hainbat uritan kontzertuak joko ditue 2022an, beraz.\nBetidanik musikeagaz esperimentau dauen arren, Musikenen formakuntza musikal zehatzagoa eskuratu eban Idoia Asurmendik, eta laster hasi zan lehenengo konposizinoak egiten, Maria Oses poeta eta lagunagaz batera. Ahoz ahokoari esker, diskorik argitaratu baino lehen be jente asko erakarten eban bere kontzertuetara. 2021eko udabarrian Ilun eta abar lehenengo diskoa heldu zan.\nAfrika Bibang be gazte-gaztetatik dabil musikagintzan. Ke No Falte, Etsaiak eta 1990eko hamarkadako beste talde ezagun batzukaz kolaborau eta bakarkako disko bat plazaratu ostean, euskal eszenatik desagertu zan. Atzerrian ibili zan kantari, ospakizun, jai pribadu eta ekitaldi arranditsuetan. Etxera bueltan, Ispiluaren aurrean aurkeztu barri dau, euskerazko eta ingelesezko kantuak dakarzan disko laburra. Soul doinuak dira getxoztarraren oinarria.\nDupla taldeak aire barriak ekarri ditu euskal musikagintzara. Ohiko formatuak erabili beharrean, Duplatxusak izenekoen bidez zabaltzen ditue euren lanak. Nekazal ingurune batean musika urbanoa egiten dauen taldetzat aurkeztu ditu Etxepare Euskal Institutuak. Berba esplizituak, hip-hopa eta ikutu elektronikoa dira Duplaren ezaugarri nagusiak.


Marolles-en-Hurepoix - Wikipedia, entziklopedia askea.\nGeorges Joubert (en)\nBrétigny-sur-Orge, Cheptainville, Guibeville, Leudeville, La Norville eta Saint-Vrain\n5.588 (2018ko urtarrilaren 1a)\n2.776 (%49.7) 2.612 (%46.7)\nMarolles-en-Hurepoix Frantziako udalerria da, Essonne departamenduan dagoena, Île-de-France eskualdean. 2013an 4.740 biztanle zituen.\n2007an Marolles-en-Hurepoix udalerrian erroldatutako biztanleak 4.740 ziren. Familiak 1.776 ziren, horien artean 392 pertsona bakarrekoak ziren (148 bakarrik bizi ziren gizonak eta 244 bakarrik bizi ziren emakumeak), 512 seme-alabarik gabeko familiak ziren, 728 seme-alabak dituzten bikoteak ziren eta 144 seme-alabak dituzten guraso-bakarreko familiak ziren.\n2007an 1.891 etxebizitza zeuden, 1.803 familiaren etxebizitza nagusia ziren, 22 bigarren erresidentzia ziren eta 66 hutsik zeuden. 1.455 etxeak ziren eta 415 apartamentuak ziren. 1.803 etxebizitza nagusietatik 1.362 bere jabearen bizilekua ziren, 403 alokairuan okupaturik zeuden eta 38 doan lagata zeuden; 54 etxek gela bat zuten, 158 etxek bi zituzten, 245 etxek hiru zituzten, 409 etxek lau zituzten eta 937 etxek bost zituzten. 1.486 etxek euren parking plaza propioa zuten azpian. 823 etxetan ibilgailu bat zegoen eta 804 etxetan bat baino gehiago zituzten.\nMarolles-en-Hurepoix udalerriko biztanleria-piramidea 2009an .\n2007an lan egiteko adina zuten pertsonak 3.163 ziren, horien artean 2.327 aktiboak ziren eta 836 inaktiboak ziren. 2.327 pertsona aktiboetatik 2.189 lanean zeuden (1.144 gizon eta 1.045 emakume) eta 138 langabezian zeuden (60 gizon eta 78 emakume). 836 pertsona inaktiboetatik 305 erretiraturik zeuden, 359 ikasten zeuden eta 172 "bestelako inaktibo" gisa sailkaturik zeuden.\n2009an Marolles-en-Hurepoix udalerrian 1.828 unitate fiskal zeuden, 4.882 pertsonek osaturik. Pertsona bakoitzeko diru-sarrera fiskalaren mediana urteko 25.072 euro zen. \n2007an zeuden 140 komertzioetatik, 3 erauzte enpresak ziren, 1 janari enpresa zen, 4 material elektrikoaren fabrikazioko enpresak ziren, 1 garraiorako elementuen fabrikazioko enpresa zen, 6 bestelako produktu industrialen fabrikazioko enpresak ziren, 27 eraikuntza enpresak ziren, 19 ibilgailuen saltze eta konpontze enpresak ziren, 7 garraio enpresak ziren, 5 ostalaritza eta jatetxe enpresak ziren, 3 informazio eta komunikazio enpresak ziren, 7 finantziazio enpresak ziren, 8 higiezinen enpresak ziren, 25 zerbitzu enpresak ziren, 16 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 42 zerbitzu publikoetatik, 1 jendarmeria zen, 1 posta bulegoa, 2 banku bulegoak, 1 ibilgailuen konpontzeko eta nekazaritza tresnetako lantokia, 2 autoeskolak, 3 igeltseroak, 3 margolariak, 6 zurginak, 4 iturginak, 3 argiketariak, 3 eraikuntza enpresak, 3 ile apaindegiak, 2 albaitariak, 3 jatetxeak, 4 higiezinen agentziak eta 1 apaindegia.\n2009an zeuden 5 establezimendu komertzialetatik, 1 supermerkatu zen, 1 okindegi zen, 2 kirol-dendak eta 1 lore-denda zen.\n2009an 2 haur-eskola eta lehen-hezkuntzako eskola 1 zegoen. Marolles-en-Hurepoix udalerrian Bigarren Hezkuntzako ikastetxe bat zegoen 681 ikaslekin.\nLeudeville (2,1 km)\nCheptainville (2,8 km)\nSaint-Vrain (3,4 km)\nLa Norville (4,0 km)\nBNF: 15280153q (data)


Heziketa bereziko langileen behin-behinekotasuna betikotzen du Jaurlaritzaren kontsolidazio prozesuetarako proposamenarekin — ELA Sindikatua\nHeziketa bereziko langileen behin-behinekotasuna betikotzen du Jaurlaritzaren kontsolidazio prozesuetarako proposamenarekin\nHeziketa bereziko langileen behin-behinekotasuna betikotzen du Jaurlaritzaren kontsolidazio prozesuetarako proposamenarekin Lan Legepeko Irakasle eta Heziketa Bereziko mahai negoziatzailea egin zen martxoaren 28an, eta lan eskaintza publikoa eta sektorean Ordezkaguneren inplementazioa aztertu ondoren, ELAk ondorioztatu du Jaurlaritzak ez diola arazo estrukturalei konponbiderik eman nahi. https://www.ela.eus/eu/gizalan/irakaskuntza/albisteak/heziketa-bereziko-langileen-behin-behinekotasuna-betikotzen-du-jaurlaritzaren-kontsolidazio-prozesuetarako-proposamenarekin https://www.ela.eus/eu/gizalan/irakaskuntza/albisteak/heziketa-bereziko-langileen-behin-behinekotasuna-betikotzen-du-jaurlaritzaren-kontsolidazio-prozesuetarako-proposamenarekin/@@download/image/Eu1PWYrXEAMN8qZ.jpg\nLan Legepeko Irakasle eta Heziketa Bereziko mahai negoziatzailea egin zen martxoaren 28an, eta lan eskaintza publikoa eta sektorean Ordezkaguneren inplementazioa aztertu ondoren, ELAk ondorioztatu du Jaurlaritzak ez diola arazo estrukturalei konponbiderik eman nahi.\nLan Eskaintza Publikoari dagokionez, ELAk hasiera-hasieratik prozesu bermatzaile baten beharra helarazi dio Hezkuntza Sailari. Horretarako, bi elementu bete behar dira:, lanpostu estruktural denak prozesura eramatea, eta merituetan ikastetxe publikoetan lortutako esperientzia elementu erabakiorra izatea. Atzoko bileran, ordea, helburu horretatik urrun gaudela egiaztatu genuen. Plaza kopuruei begira, Hezkuntza sailak 520 plaza prozesura eramateko proposamena luzatu zion sindikatuari, behin-behinekotasun tasa %6ra txikituko delakoan. Datu hori, baina, ez da zuzena: datu hori jardunaldi osoko plazak bakarrik kontuan hartuta eta partzialak kanpoan utzita lortzen baita. Plaza denak kontuan hartuz gero, behin-behinekotasun tasa oso handia izaten jarraitzen du.\nMomentu honetan, partzialak diren plazak prozesuan ez sartzeko eta horren inguruan hausnarketarik ez egitea erabaki du Sailak. ELAren ustez, badira aukerak plaza horiek jardunaldi oso bihurtzeko. Ordutegia luzatuz, beharrak identifikatuz edota ratioen egokitzapena eginez, esaterako. Baina borondate politiko falta dago egoeraren diagnostiko bat egiteko. Egiazko kontsolidazio prozesu bat burutu nahi bada, plaza estruktural guztiak prozesuan egon beharko lukete. Ekainaren 1ean deituko diren plaza kopurua ahalik eta handiena izateko indarra egiteko ordua iritsi da. Bestetik, prozesuan kontuan hartuko diren merituetan ez dira bestelako aurrepausurik eman, eta oinarriak definitu gabe jarraitzen dute.\nOrdezkaguneari dagokionez, araudia finkatuta gelditu da eta printzipioz, maiatzean hasiko da martxan plataforma. ELAk ekarpenak egin ditu prozesuan zehar heziketa bereziko kolektiboak dituen berezitasunak isladtzeko, plataformaren inplementazioa eskubide galerarik gabe izateko. Baina kolektiboaren arazoak baliabide faltan kokatzen ditu ELAk. Delegaritzetan ez dira behar beste baliabide jartzen heziketa bereziko langileak ordezkatzeko, eta horrek langileengan zama astuna suposatzen du. Gainera, Hezkuntza Sailak sindikatuekin lortutako akordio itxura eman dio, jakinda sindikatuon sinadurarik behar ez duela aurrera egiteko.\nHortaz, nahiz eta modu positiboan baloratu Ordezkaguneren aplikazioa, ELA ez da egongo irudikatu nahi den adostasun horretan. Kurtso hasieratik gabiltza egoera hori salatzen, eta Hezkuntzatik ez dira inolako baliabiderik jarri.\nHurrengo bi hilabetetan asko dugu jokoan sektorean, batez ere, meritu lehiaketara irtengo diren plaza kopuruak definituko direlako. ELA sindikatuak helburuak oso argi ditu: kontsolidazio prozesu erreal eta bermatzaileak adostu, behin-behinekotasunarekin bukatzeko.


Patxi Saez: «Euskararen Txantxana» 2016-01-25etik 2016-01-31ra.\n«Euskararen Txantxana» 2016-01-25etik 2016-01-31ra.\nHona hemen 2016-01-25etik 2016-01-31ra Twitter harreman saretik jasotako «Euskararen Txantxana» (albistearen muinera joateko, albistearen barneko lotura urdinean sakatu):\n24- Udalerri euskaldunetako ikasleek euskara zabaltzerakoan «lidergoa» berreskuratzeko ekimena.\n23- Euskararen komunikazioa:«Penagarria da, aldrebeskeria latza, estrategia jakinik gabeko txantxa gorria».\n22- «Euskarentzat aro berria dugu aurrean, abagune berri bat geldialditik atera eta aurrera egiteko».\n21- «Euskara zenaren eta izan behar zuenaren inguruan hausnarketa sakona piztu zuen Larramendik».\n20- Euskarazko zerbitzua emateko 10 merkataritza entitate handirekin hitzarmena sinatu du Jaurlaritzak.\n19- Euskara biziberritzen jarraitzeko erronkak aztertuko ditu Euskaltzaindiak.\n18- «Euskara normalizatzeko gizarte ekimena proiektu politikoa da».\n17- Donostiako 120 gazte euskarak gainditu behar dituen oztopoei buruz aritu dira hausnarrean.\n16- Euskara:Europatik Espainiako Gobernuari "txartel gorria" atera diotela dio Jaurlaritzak.\n15- Eusle metodologiarekin euskararen erabilera aparra bezala igotzen da.\n14- Euskal Herriko 308 herritako 5.000 pertsonaren esanak jaso dituzte ahotsak.eus-en.\n13- Euskarazko 60 jarduera 7.000 bizkaitarrentzat.\n12- Euskararen eta euskaldunen aktibazioaz, aktibismoaz eta ekintzailetasun sozialaz.\n11- Hotsak, nola idatzi euskaraz?\n10- «Irakasle euskaldunak bakarrik eskain diezaieke zerbitzua nafar guztiei, erdaldunak ez».\n09- «Gazteak euskarazko eskaintzaren parte izatea dugu helburu»\n08- «Euskara zapaltzeko (edo bazterrera uzteko) erabiltzen dituzten hizkuntzak, espainiera eta frantsesa dira».\n07- Ondorengo 20 urteko prespektiban euskararen hitzarmen sozial eta politikoa indarberritzeko proposamena.\n06- «Euskarak kalea behar du, izan nahi badu libre, izan nahi badu duin, izan nahi badu».\n05- Udalerri Euskaldunen Mankomunitateak 80 herri elkartuko ditu 2016an.\n04- Europako Kontseiluak laugarren aldiz salatu du Espainiak ez duela Hizkuntza Gutxituen Ituna betetzen.\n03- Etorkinak euskarara hurbil daitezen euskarazko oinarrizko hitz eta esaldidun hiztegia 11 hizkuntzatan.\n02- Binke! euskarazko hilabetekari berriak 14.000 ale banatuko ditu Galdakaon.\n01- Eguneko Erranairua: «Aldatu dezakezuna aldatu eta ezin dezakezunera moldatu».\nEgilea: Patxi Saez Beloki ordua: igandea, urtarrilak 31, 2016


Netanyahuk «lehenbailehen» aurreratuko ditu hauteskundeak | Mundua | Berria\nNetanyahuk «lehenbailehen» aurreratuko ditu hauteskundeak\nKoalizioko desadostasunek bultzatuta, Lapid eta Livni kargutik kendu eta legebiltzarra desegingo du Israelgo lehen ministroak.\nIsraelgo lehen ministro Benjamin Netanyahuren koalizio gobernuak ez du asko iraun. Hogei hilabete, hain justu. Gobernu krisia errotik konpontzea erabaki du lehen ministroak. Yair Lapid Finantza ministroa eta Tzipi Livni Justiziakoa kargugabetu ditu, eta parlamentua «lehenbailehen» desegiteko eskatu du, bozak aurreratzeko. «Azken asteetan, eta, batez ere, azken 24 orduetan, Lapid eta Livni ministroek gogor eraso diote nik zuzentzen dudan gobernuari. Ez dut onartuko oposizio gehiago nire gobernuan», azaldu du lehen ministroak zuzeneko emanaldi batean. Knesset (parlamentua) aste honetan desegitekotan, martxoaren erdialdean egingo lirateke bozak. Berez, bi urte barru ziren egitekoak. Netanyahuk, baina, nahiago izan du aurreratzea, «Israel gidatzeko mandatu argi bat» jasotzeko.\nUrteko aurrekontuak, Lapiden etxebizitzaren gaineko zergak murrizteko proposamena, baina, batez ere, Israel legez «judu herriaren nazioa» deklaratzeko Netanyahuren asmoak hautsi du gobernua. Gobernuko kide moderatuagoek ez ezik, Israelgo fiskal nagusiak eta nazioarteak ere gaitzetsi dute herrialdeko gutxiengoak legez baztertzeko asmoa. Hainbat analistak diotenez, Jerusalemen hainbat palestinarrek egindako erasoen ondotik eskuin muturra baretzeko beharra du Netanyahuk. Helburu berarekin abiatu izango lituzke berriro palestinar susmagarrien etxeak eraisteko politikak eta lurralde okupatuetako koloniak hedatzeko proiektuak.\nHatenua alderdiko buru Livnik beharrezkoa ikusten du «gobernu erradikala, probokatzailea eta paranoikoa» ordezkatzea. «Horrela ezinezkoa da herrialdea gobernatzea», adierazi zuen Justizia ministroak kargugabetu aurretik.\nNetanyahu eta Lapiden arteko azken liskarra herenegun izan zen. Orduan eman zuen ultimatuma lehen ministroak, lehendik ere hauskorra zen koalizioa guztiz apurtu duena. Gobernuaren aurkako erasoak bertan behera uzteko eskatu zion Netanyahuk, bereziki Jerusalemen eraikitzeko proiektuen eta AEBekiko harremanen ingurukoak. Gainera, Defentsa Ministerioari diru gehiago emateko eta Israel estatu judua izendatzeko legea babesteko eskatu zion; eta, azkenik, haren etxebizitzaren zerga murrizketen proposamenaz ahazteko.\n«Lehen ministroak erabaki du alferrikakoak diren hauteskundeetara eramatea», azaldu du Lapidek. «Bilera iruzur bat izan da. Netanyahuk aldez aurretik zuen hartua erabakia».\nYesh Atid eta Hatenua alderdiko parlamentarien babesik gabe, Netanyahuren Likud alderdiak gehiengoa galduko luke parlamentuan. Gobernu koalizioak 120 eserlekuetatik 68 ditu egun. Baina, Lapidek zuzentzen duen Yesh Atid alderdiaren hemeretzi eta Hatenuako sei parlamentaririk gabe, gehiengo osoa galduko luke. Lapidek Netanyahuri leporatu dio alderdi ultraortodoxoen babesa lortu nahi izatea gehiengo osoa eskuratu eta hurrengo urteko aurrekontua onartzeko. Haatik, Shas alderdi ultraortodoxoko buruzagi Arie Derik adierazi du ez dagoela akordiorik egiteko prest hauteskundeak aurreratu ezean.\nNetanyahuk, bestalde, Lapidi egotzi dio boteretik kanporatzen saiatzea. Haren esanetan, «arduragabeki» eraso dio, eta hauteskundeetara deitu gabe beste alderdiekin koalizio alternatibo bat osatzen saiatu da.\nGazaren aurkako erasoaren aurretik ere handiak ziren koalizio barruko desadostasunak. Desberdintasun ideologikoetatik harago, koalizio kideen arteko etsaitasunak eta konfiantza faltak higatuta hautsi da gobernua.


Aitor Hernandez eta Olatz Odriozola Euskadiko ziklo-kros txapeldun | Kirola | Berria\nNoiz sortua: 2017-12-31 00:30:00\nAitor Hernandez eta Olatz Odriozola Euskadiko ziklo-kros txapeldun\nAitor Hernandez, garaipena ospatzen. JAIZKI FONTANEDA / ARGAZKI PRESS\nZIKLO-KROSA. Aitor Hernandez eta Olatz Odriozola nagusitu ziren atzo Izarran (Araba), Euskadiko ziklo-kros txapelketan. Hernandezek hasieratik erakutsi zuen txirrindularirik indartsuena zela. Hala, bosgarren aldiz jantzi zuen txapelketa. Bigarren sailkatu zen Gorka Izagirre, eta hirugarren Javier Ruiz de Larrinaga. Estuago lortu zuen garaipena Olatz Odriozolak. Izan ere, bizkorrena Luisa Ibarrola Juniorra izan zen: berrogeita hamar minutu eta hamabi segundo eginda. Baina elitean ez lehiatuta, ezin zuen txapela jantzi. Zaloa Treville eta Lierni Lekuona ailegatu ziren atzetik, hurrenez hurren.


Hiri Hezitzaileen Estatuko Sarearen (RECE) « Prentsa oharrak\nEuropa jauregiak Hiri Hezitzaileen Topaketa hartuko du 2022ko martxoan\nKategoriak: Prentsa oharrak — Etiketak: Europa jauregia, Hezkuntza eta Kultura zinegotzi Estibaliz Canto, Hiri Hezitzaileen Estatuko Sarearen (RECE) — Komunikazio Zerbitzua / Servicio de Comunicación — 16 ekaina 2021 12:05\nTopaketak –zein Hezkuntza Zerbitzuak antolatuko baitu– komunikazio eta hausnarketarako gune bat irekiko du Estatuko hainbat hiritako udal eta eragile sozioedukatiboen artean\nEuropa biltzar-jauregiak Hiri Hezitzaileen Estatuko Sarearen (RECE) Topaketa hartuko du 2022ko martxoaren 17an eta 18an, ‘Hiri hezitzailea sendotu’ lelopean.\nEkimena bi formatutan egingo da, aurrez aurre eta online, jardueretako batzuk streaming bidez jarraitzeko aukera emango da, Udalaren webgunean propio egokitutako gune baten bidez.\nHezkuntza eta Kulturako zinegotzi Estíbaliz Cantok esan duenez, “2020ko martxoan Gasteiz RECEko hirien koordinatzailea hautatu zen 2020-2022 aldirako. Orduan gure gain hartu genituen konpromisoen artean topaketa hau antolatzea zegoen. Ekimen honek komunikazio eta hausnarketarako gune bat irekiko du Estatuko hainbat hiritako udal eta eragile sozioedukatiboen artean”.\nErakundeetako ordezkari, eragile sozioedukatibo eta ikasleen artean, 300 pertsona inguru bilduko direla espero da. Izena emateko epea 2021eko abenduaren 1ean hasiko da, eta 2022ko otsailaren 18an amaituko, egun horiek biak barne.\nProgramak hainbat hitzaldi, solasaldi eta aurkezpen hartzen ditu baitan, bai eta RECEren Batzar Nagusiaren bilkura ere.\nTopaketak RECEn bildutako 91 hiritan egindako lana ezagutzeko aukera emango du, 4 gai-multzotan berezita: ‘Hiri inklusiboa, hiri hezitzailea’, ‘Hiri berdinzale eta genero-indarkeriarik gabeak’, ‘Lan kooperatiboaren ereduak: Hizi Hezitzaileen erreakzioa’ eta ‘Garapen jasangarriaren helburuak, haurren inplikazioarekin (II. fasea)’\nHorrez gain, RECEko hiri kideek 4 gai-multzo horien inguruko esperientziak azalduko dituzte.\nPartaideek lehen eskutik ezagutu ahalko dituzte Gasteizko leku eta baliabide hezigarriak zein artistiko eta kulturalak, Topaketarako propio antolatutako bisita gidatuen bitartez.\nZer da RECE?\nHiri Hezitzaileen Estatuko Sarea (RECE) elkarte bat da, Hiri Hezitzaileen Kartarekin bere gain konpromisoa hartu duten tokiko gobernuen lankidetza-egitura iraunkorra da. Gaur egun 226 dira RECEko kide, Espainiako estatuko autonomia-erkidego guztietakoak.


AutoCADekin marrazkiak antolatzea - 5 atala - Orrialdea 6 - Geofumadas\n23.2 edizio blokeak\nDagoeneko aipatu dugun moduan, bloke bat hainbat aldiz marraztu daiteke, baina blokearen erreferentzia editatu beharra dago txertatze guztiak aldatu egiten direla. Amaitzeko erraza denez, denbora eta lana aurreztea oso garrantzitsua da.\nBloke bat aldatzeko, Bloke Editorea botoia erabiltzen dugu Block Definition atalean, blokeoa aldatzeko laneko ingurune berezi bat irekitzen duena (atributuak bloke dinamikoak gehitzeko erabiltzen dena), nahiz eta komandoak erabili ditzakezu Aukeren zinta zure aldaketak egiteko. Blokearen erreferentzia aldatu ondoren, grabatu eta marrazkira itzuliko gara. Bertan, blokearen txertatze guztiak ere aldatu egin direla ikusiko duzu.\n23.3 blokeak eta geruzak\nObjektu sinpleen ikur txikien edo irudikapenen blokeak besterik ez badituzu, adibidez, bainugelako altzariak edo ateak, baliteke bloke honetako objektu guztiak geruza berbera izatea. Baina bloke zailagoa da, besteak beste, dira dimentsio landare edo landare aldiz fundazioak, makilak eta beste hainbat elementu armaturik, ondoren piezak hiru dimentsioko gisa ziurrenik osagai objektuak geruza desberdinetan bizi. Kasu honetan, bloke eta geruzei buruzko hurrengo gogoetak kontuan hartu behar ditugu.\nLehenik eta behin, blokeak sortutako garaian aktibatuta zegoen geruza izango da, nahiz eta bere osagaiak beste geruzatan dauden. Blokea non dagoen jakiteko desgaitzen edo desgaitzen baditugu, osagai guztiak pantailatik desagertuko dira. Alderantziz, geruza bat desaktibatzen baduzu bere zati bakarra bada, orduan bakarrik desagertu egingo da, baina gainerakoa egongo da.\nBestalde, gordetako bloke bat beste fitxategi bereizi bat eransten badugu eta blokeak hainbat geruzatan objektuak baditu, geruzak gure marrazkian sortuko dira blokeko elementu horiek edukitzeko.\nEra berean, tresna-barrarekin modu esplizituan definitu daitezke bloke baten kolorea, mota eta lerroaren lodiera propietateak. Beraz, blokea urdina dela erabakitzen badugu, konstante mantenduko da blokearen txertaketa guztietan eta gauza bera gertatzen da berariazko objektuen propietateak bloke batean bihurtu aurretik definitzen badugu. Baina propietate horiek «Per geruza» direla adierazten badugu eta 0 geruzaren desberdina bada, geruza horren propietateak blokearen propietateak izango dira, nahiz eta beste geruzetan sartu. Adibidez, blokea sortu dugun geruzaren lerro mota aldatzen badugu, txertatu guztien lerro mota aldatuko da, dauden geruzetan.\nAitzitik, 0 geruzak ez ditu bertan sortutako blokeen propietateak zehazten. 0 geruzan blokea egiten badugu eta bere propietateak "Per geruza" ezartzen baditugu, orduan blokearen kolorea, mota eta lerroaren lodiera propietate horiek txertatuta dauden geruzaren araberakoak izango dira. Beraz, blokea berde bat izango da geruza batean eta gorria beste batean dagozkien propietateak badira.


IPUINAK BAINO GEHIAGO | elinberri\n2018. azaroak 13 Albisteak, Alvaro Rabelli Yanguas\nEgiari zor, bada urte saldoa euskal ipuinak -euskarazkoak, esan nahi baita- aztertzeari eman niola. Urte horien joanean hainbat ikerketa eta artikulu -ez asko- bete ahal izan dut. Ez nago seguru zerk erakarri ninduen ipuingintzara, baina mugarri bat jartzekotan, Iñaki Aldekoak 1993an kaleratu zuen Euskal ipuinen antologia (Alberdania) lan hartan jarriko nuke. Liburu hark, bat-batean, gazteagoa nintzelarik egin izan nituen irakurketara itzularazi ninduen, erdaraz egiten nituen atzerriko ipuingile klasikoen irakurketa haietara. Aldekoaren antologiak, gainera, ez zidan ipuingintza klasikorik erakutsi, modernoa, literarioa eta bizia baizik; euskaraz idatzia ere, euskal idazle garaikideek idatzia, alegia. Lehenengo begi kolpean eder begitandu zitzaidan gure ipuingintza modernoa, artean niretzat ezezagunegia zen hura. Urte zenbaitsu lehenago erdi atxilo nengoen Maroko kostaldeko uhartera Obabakoak izeneko artefaktua ailegatu zitzaidan. Nondik hartu ere ez nekien, Obabatik edo akaso Villamedianatik. Edonola ere, gogoa beti Bagdad urrun hartan neukan, Bagdad-eko morroia ipuinari esker, amerikarren lehergailuak Bagdad-eko zeru urdinetik etengabe jausten ziren bitartean. Horretan, eta agian Negu gorriak taldearen hitzetan ere gogoa neukan plantatuta… “Sarriren ipuin obsesibo bat bezala maite zaitut”.\nOstean etorri ziren Labayru Ikastegiko eskolak, ahozko literaturaren gainean, baita euskal idazle klasikoen gaineko eskolak ere. Elizako usain zaharmindua zerien horiei guztiei, baina bazegoen -badago- horietan ere zer ikasi. Hala ere, bizitzaren alde basatira lerratu nintzen, barruan neraman Bukowski txikiak, edo agian Jon Miranderen plantak, martxa (eta borroka) eskatzen zidan. Eta horrela izkiriatu nituen neure lehenengo errelatoak, hasiera batean errealismo zikinetik erotismora lotsagabe zihoazenak. Behintzat, horiek idatzita unibertsitatea ordaindu ahal izan nuen. Asko ere ez nuen idatzi, baina, era berean, unibertsitatean literatura ikasketak abiatzeko nahikoa izan zen. Harrezkero, ipuingintzaren azterketa sormen literarioarekin partekatu izan dut, batean zein bestean apaltsu samar ibili banaiz ere, beti erretagoardian edota lubaki txikietan.\nDenbora horretan, gehien bat, ipuingintza literario garaikidea landu badut ere, ez dut guztiz ahaztu gure ahozko tradizioko ipuingintza, ezta gure aspaldiko idazle klasikoena ere. Ezin gainera, gaurko ipuingintza ezin delako erabat azaldu aurreko tradizioak, ahozkoak edo idatziak, aintzakotzat hartu gabe.\nBerantiarra da gure tradizio idatzia, ipuingintza modernoa horrelakoxea omen da. Baina, tradizioa izan badugu, balio eman behar diogu daukagunari. Von Humbolt-ek honela zioen gutaz 1801ean: “(…) Ningun pueblo lleva tan lejos quizás la pasión por los cuentos como los vascongados. Corren tambien una gran cantidad de ellos entre el pueblo y hasta hay diferentes clases (…)”. Ipuin asko eta ipuin mota asko nonbait. Izan ere, narratiba laburrari, edo lirika narratiboari, ez zaizkio generoak falta. Ipuina, kondaira, txistea, paradoxa, alegia, atsotitza… narratiba laburraren azpigeneroak ditugu. Literaturaren historian, ordea, batez ere olerkiei eta eleberriei eman zaie lehentasun. Narratiba laburra bigarren mailako generotzat hartu izan da, ez zaio aitortu genero “handiagoak” sortzeko izan duen eragina. Geure historia literariotik kanpo ere izan dugu, oraintsu arte eduki ere.\nHorregatik, txoko honek eskaintzen didan aukera baliatuko dut gure narratiba laburraren historiaz, ipuinaz batik bat, zenbait lerro eta ohar idazteko.\nAlvaro Rabelli, “Albar”


Dibisak: unitate-aldaketak, euroaren, dolarraren eta libera esterlinaren artean. - Didactalia: material educativo\nDibisak: unitate-aldaketak, euroaren, dolarraren eta libera esterlinaren artean.\nEuroak dolarretara eta libera esterlinetara aldatzen jakitea, gutxi gorabeherako kalkuluen, biribiltzearen eta kalkulagailuaren bidez.\nAurretiko ezagutza: Datu-taulak irakurtzea. Kalkulagailua erabiltzea. Eragiketa errazak, zenbaki arrunten eta hamartarren bidez.\nHelburu didaktikoak: behar diren estrategiak erabiltzea, euroaren, dolarraren eta liberaren arteko unitate-aldaketei buruzko informazioak interpretatzeko eta eragiketak ebazteko.\nPalabras clave: euroa magnitudea neurria problemak ebaztea txanpon-unitateak dolarra libera esterlina\nURL repositorio: /repositorio/24032010/e6/es-an_2010032432_9100428\nMapa Conceptual sobre Dibisak: unitate-aldaketak, euroaren, dolarraren eta libera esterlinaren artean.


UGGASA, IRUDI ETA WEBGUNE BERRIA - UGGASA\nBere izaerari uko egin gabe, 2020a hastearekin batera, eta hamarkada aldaketa baliatuz, UGGASAk bere irudi korporatiboa eta webgunea berritu ditu. Aldaketaren erabakia ikusgarritasuna areagotzeko burutzen ari den komunikazio estrategiaren barnean kokatzen da.\nHelburua, diseinua eta estiloa UGGASAk igorri nahi duen mezura egokitzea izan da.\nUGGASA, garapen sozial eta ekonomikoa sustatzeko asmoz Urola Garaia eskualdearen zerbitzura dagoen agentzia da. Eskualdeko beharrak asetzeko bideratuta dagoen jardun sozio ekonomikoa sendotzea bilatzen du.\nHorretarako eskualdeko enpresarien, ekintzaileen eta langabetuen alboan BIDELAGUN izatea da xedea, euren eskura tresna eta baliabide egokiak jarriz. Bidelagun adeitsua, garbia, gertukoa eta praktikoa.\nUGGASAk bere irudia gaurkotu eta modernizatu egin du garai berrietara moldatuz. Zurruntasunetik aldenduta, leundu ere egin du.\nImagotipoa, aurrekoa bezala, siglez osasuta dago, baina oraingoak tipografia, borobilagoa dauka, leunagoa. Urdina izaten jarraitzen du baina koloreak ere argitu egin dira.\nIrudi berriaren esloganak oraingoan ekintza bat irudikatzen du, jardunean dagoenaren seinale. Bizirik, etengabe ekinean. Garatzen.\nBigarren imagotipo bat ere sortu du, imagotipo nagusiak integratuta daukana eta bere aldetik ere erabiliko dena. Gainean bi gezi, diagonalean, mugimenduan, dauzkan G-a. Garapenaren ikurra da.\nIrudi korporatiboarekin gertatzen den bezalaxe, diseinuak eta irudiek izaera adeitsua, garbia, gertukoa eta praktikoa eman diote webguneari. UGGASA markak dituen ezaugariak baitira.\nEdukiaren antolaketa berritu egin da eta gardentasunari garrantzia berezia eman zaio.\nArgia eta garbia da. Atal nagusietako testuak laburrak dira. Beharrezko informazioa dago soilik. Informazioa bere neurrian zabaltzen doa, ataletan aurrera egin ahala. Sakonago irakurri nahi duen hori bakarrik iritsiko da testu zabalagoetara.\nWeb orrira egiten den lehenengo hurbilketan, nabigazioa arina eta erraza da. Erabilgarritasunari garrantzia eman zaio.


gazte literatura: BERRIZ ERE HUTSETIK HASTERA\nMigel Angel Mintegiren liburu hau, Berriz ere hutsetik hastera, asko gustatu zait. Ulertzeko erreza egin zait eta nahiko polita da. Idoiaren etxean giro txarra egoten da aitarengatik eta berak beste bizitza bat nahi duelako beste herrialde batzuetara joaten da. Liburuaren letra egokia da eta erraz irakurtzen da.\nItziar Altuna 3A\nNiri liburu hau nahiko liburu interesgarria iruditu zait. Gustatu zait idazleak zuen idazteko modua eta pertsonaiak ere gustatu zaizkit. Idoiak, protagonistak, nahiko bizitza gogorra duela iruditu zait, gauza guztiak gaizki ateratzen baitzaizkio. Iñaki eta Idoiaren arteko erlazioaren amaiera ez zait asko gustatu baina azkenean Idoiak erabaki onena hartzen duela iruditu zait. Irakurtzea gustatzen zaion edonori gomendatuko nioke liburu hau!\nImanol Mendizabal, 3A (2011-2012)\nBerriz ere hutsetik hastera izeneko liburua oso entretenigarria eta polita iruditu zait. Errealitateko istorio batzuetan oinarrituta dago, eta asko gustatu zait. Idoiak bere aitarekin arazoak dituen arren, amarekin kontaktuan segitzen du. Iñaki mutil jatorra da, baina Idoiaren aitaren antza du eta hori hemeretzi urteko neska gazteari ez dio grazia handirik egiten. Idoiak ez du ulertzen zergatik bere amak bere aitarekin maiteminduta eta ezkonduta segitzen duen, berak ez lukeelako hori egingo. Nik liburu hau gazte eta helduei gomendatuko nieke, ez baita ume txikientzako egina. Oso gustura irakurri dut liburu hau eta berriz ere irakurriko nuke.\n2011-2012 ikasturtea Manex Karrera 3B\nNiri liburu hau oso liburu interesgarria dela iruditu zait. Protagonistak,Idoiak, bere nerabezaroan oso egoera gogorra pasa duela iruditu zait, bere aitarenagatik. Maitasun kontuetan ere ez zaizkio gauzak behar bezain ondo ateratzen, baina niri normala iruditu zait Iñaki bezalako mutil batekin duen erlazioari amaiera ematea. Oso erraz irakurtzen den liburu bat da honako hau eta asko gustatu zait.\nMaialen Armendariz, 3A, (2011-2012)\nNik Berriz ere hutsetik hastera liburua irakurri dut.Asko gustatu zait eta interesgarria ere,bi gazteren erlazioaz hitz egiten dutelakoo eta errealitatean oinarrituta dagoelako.Nik liburua irakurtzea gomendatzen dizuet gustatuko zaizueta.2012-13 ikadturtea 3A,Mattin.j\nOraingo honetan “ Berriz ere hutsetik hastera” liburua irakurri dut. Liburu hau oso interesgarria da eta gauz asko ikasteko balio du. Istorio honen protagonista Idoia, 19 urteko gazte bat da eta Maialen izeneko neska batekin bizi etxea partekatzen dute. Idoiak familiarekin arazoak izan zituen eta horregatik 18 urte zituenean etxetik alde egin zuen. Pub batean lan egiten du eta lanean dabilen bitartean Iñaki izeneko gazte bat ezagutzen du. Erlazio ona dute baina Idoiak Dublinera zihoala esaten dionean Iñaki haserretu eta jarrera erabat aldatzen zaio. Nik jendea animatu egiten dut liburu hau errez irakurtzen delako eta oso polita delako.\nIñaki G. 3A(2013-2014)\nNik, Migel Angel Mintegiren “Berriz ere hutsetik hastera” liburua irakurri dut, eta asko gustatu zait.\nLiburu honetako protagonistaren izena Idoia da eta orain dela urtebete pasa zituen istorioak kontatzen ditu. Hemezortzi urterekin etxetik alde egin zuen bere aitarekin zuen harreman txarragatik, eta bere lagun Maialenekin bizitzen jarri zen Donostiako apartamendu batean. Gero, Iñaki izeneko gizon bat ezagutzen du, ondoren biak maitemindu egiten dira, …\nOrain, Idoia Eskozian bizi da, Edinburgon. Liburua polita da, eta edozeini gomendatuko nioke.\nAitor Agirre, 3.B (2013-2014)\nNiri liburu hau asko gustatu zait. Nahiko erraz irakurri dut. Liburu honetako protagonista Idoia izeneko neska bat da. Ez du zorte handirik bizitzan. Aurrena aitarekin arazoak ditu eta etxetik alde egiten du eta gero mutil-lagunarekin ere ez zaizkio gauzak ondo ateratzen. Gaia interesgarria iruditu zait. Edozeini gomendatuko nioke liburu hau.\nMaria M (2013-14)\nNiri, “Berriz ere hutsetik hastera” izeneko liburu hau, entretenigarria iruditu zait. Idoia haurtzaro gogorra igaro duen neska bat da. Gero Iñaki izeneko mutil batekin maitemintzen da eta berarekin igarotzen ditu bere bizitzako egunik zoriontsuenak. Baina Iñakik erokeria bat egiten du eta beraien arteko erlazioa apurtu egiten da. Liburua nahiko erraz irakurtzen da eta edonori gomendatuko nioke.\nJON Z. 3 A (2013/14)\nIdoiak hemezortzi urte betetzen dituenean etxetik alde egingo du, etxean aitarekin zuen harreman txarrarengatik. Bere asmoa hutsetik hastea da, horregatik Donostiara joango da bizitzera. Bertan, Maialenekin partekatuko du apartamendua. Donostian diru pixka bat lortu eta ingelesa ikastea du helburu, Euskal Herritik hurrun sendatu nahi baititu bihotzeko zauriak. Donostian ordea, Iñaki ezagutuko du. Elkarrekin oso gustura ibiliko dira baina Dublinera joan behar duela esaten dionean Iñakiren jarrera erabat aldatuko da eta geroz eta gehiagotan edukiko dituzte ika-mikak. Udan Frantziako Landetara joango dira oporretara. Zer gertatuko da bertan? Aldatuko ote du Irlandara joateko asmoa? Zer pasatuko da Iñakirekin?\nLiburu hau nahiz eta irakur erraza eta ulerkorra izan ez diot inori gomendatzen, erabat aspergarria iruditu baitzait.


Aldatzko sagardotegiak edukiera handiko jantokiak dituzte gerturatzen direnei sagardotegi menu aparta eskaintzeko, eta honela, garaiko sagardoa dastatzeko aukera ere izateko.\nSagardotegiek kupel ugari dituzte, sagardoaren eta tradizioen maitaleen gozamenerako. Aldatzko sagardotegiek sagardotegi menu tradizionala eskaintzeaz gain, beste menu batzuk dastatzeko aukera ere eskaintzen dute, euskal sukaldaritza tradizionalaz gozatu ahal izateko.\nAsko dira Aldatzko sagardotegietara hurbiltzen diren taldeak, enpresa bazkari-afari, urtebetetze festa, erretiro hartze edo bestelako gertakizunen bat ospatzera. Guztientzako tokia dago, oraindik ohitura izaten jarraitzen baitu lagunekin zein senideekin ospakizunak sagardotegiko menu batekin egitea. Aldatz ohitura gastronomiko handia daukan herria da, horregatik, sagardotegia toki onean kokatuta dago kotxez gerturatu eta bertan erosotasun osoz aparkatu ahal izateko.


Txinak 25 panda hartzaren sorrera lortu du aurten, intseminazio artifizialaren bidez | Consumer\nTxinak 25 panda hartzaren sorrera lortu du aurten, intseminazio artifizialaren bidez\nAsiako herrialdea 1960ko hamarkadan teknika horrekin hasi zenetik lortutako zifrarik handiena da.\n2005eko lehen hamar hilabeteetan, intseminazio artifizialaren bidez, Txinak guztira 25 panda hartz erraldoi sortzea lortu du, China Daily egunkariak adierazi duenez. Zifra historikoa da, Asiako herrialdea 1960ko hamarkadan teknika hori erabiltzen hasi zenetik. Espezie hau Txinan bakarrik aurkitzen da. Azterlan batek berriki agerian utzi du 1.590 ale daudela bere habitat naturalean eta beste 161 gatibutasunean herrialdeko zoologikoetan.\nProiektuaz arduratzen ziren zoologoek, joan den udaberrian, gatibu zeuden 38 panda erraldoiri eman zieten ernaldia, eta 25 jaiotza lortu zituzten udazkenean, horien artean bi biki-bikote, eta Zhang Zhihe Panda Erraldoiaren Hazkuntzarako Batzorde Teknologikoko zuzendariak azaldu zion Xinhua agentzia ofizialari. Intseminazio artifizialak 12, 10, 15 eta 30 jaiotza lortu zituen 2000 eta 2004 artean, hurrenez hurren.\nIkusmolde naturala sustatzeko erabiltzen diren metodo zientifikoen artean sartzen da panda basatiekin egindako bideoak proiektatzea, gatibualdian dauden aleen libidoa pizteko. Era berean, Zhang-ek nabarmendu zuenez, txakurkumeak bikoteka hazten dira, “haien maitasun nerabeak bikotea bilatzera eramango dituelako”.\nHainbat arrazoik eraman dute espezie hau desagertzeko arriskuan. Alde batetik, arren sexu-goserik eza, erditzeko joera pixka bat arintzen duena, hamarretik batek baino ez baitu nahi; eta bestetik, emeen errezeptibotasun txikia, %30 baino ez baita modu naturalean sumatzen. Panda erraldoiko emeak normalean 4 edo 5 urterekin ugaltzeko adinera iristen dira, eta urtean aukera bakarra izaten dute ugaltzeko; lortzen badute, 160 eguneko ernaldiaren ondoren, hartz zuri bat edo bi erdituko dituzte.\ninseminación-eu osos-eu panda-eu


Jong-wook Lee, OMEko zuzendari nagusia, hil zen. | Consumer\nJong-wook Lee, OMEko zuzendari nagusia, hil zen.\nObesitateak, ugalketa- eta sexu-osasunaren sustapenak eta herrialde pobreek sendagai generikoak eskura izateak eragin dute haien agintaldia.\narabera: Astelehena, 2006ko maiatzaren 22a\nIrudia: Valter Campanato/ABr\nOsasunaren Mundu Erakundearen (OME) Batzarraren inaugurazioa doluz josi da erakunde horretako zuzendari nagusiaren, Jong-wook Lee hegokorear delakoaren, aurreko goizaldean. Anders Nordstrom suediarrak zuzenduko du OME gaurtik aurrera.\nLee, 61 urtekoa, Genevako Kantonal Ospitalean hil zen garuneko enbolia baten ondorioz. Ospitale horretan, joan den larunbatean ospitaleratu zuten, eta ebakuntza kirurgikoa egin zioten, odol-koagulu bat ateratzeko. Haren heriotza OMEk erronka ugari dituenean gertatzen da, hala nola, hegazti-gripearen pandemia baten aurrean kontrol-neurriak garatzea.\nSeulen jaio zen Lee, 1945eko apirilaren 12an. Seulgo Unibertsitate Nazionalean Medikuntza titulua eta Osasun Publikoko graduondoko diploma lortu zituen Hawaiiko Unibertsitatean. OMEn 1983an hasi zen lanean, eta Txertoen Munduko Programaren zuzendaria izan zen 1994 eta 1998 bitartean. Kargu horretan, poliomielitisa desagerrarazteko kanpaina garrantzitsua egin zuen mundu osoan.\nOndoren, Gro Harlem Brundtland, orduko erakundeko zuzendari nagusiaren kontseilari nagusia eta ordezkari berezia izan zen, 2000ko abenduan Tuberkulosiaren aurkako programaren zuzendari bihurtu aurretik. 2003ko urtarrilaren 28an OMEko zuzendari nagusi izendatu zuten Brundtland-en ordez.\n2004ko maiatzean, Osasunaren Mundu Batzarreko buru izan zen. Batzar horretan, zenbait hitzarmen egin ziren obesitateari aurre egiteko, ugalketa- eta sexu-osasuna sustatzeko eta herrialde pobreek sendagai generikoak eskuratu ahal izatea bermatzeko.\nHala ere, dena ez zen izan OMEko zuzendari nagusi zenaren ibilbidean. Jong-wook Lee-k, 2008ko uztailean amaitu zuen agintaldian, neurri polemiko batzuk hartu zituen, hala nola urte horretan 300 bitarteko langile kaleratzea edo erretzaileak ez kontratatzea. Era berean, BBC kateak tetanosaren aurkako txerto-eskandalu batean parte hartu zuen, abortu-substantzia batekin konbinatuta.\nJong-wook-ek epidemien aurkako borrokan jarri zuen bere jarduera\nNahikoa da OMEren Batzar Nagusiaren lan-agendari begiratu bat ematea, egun hauetan Genevan bildurik, eta Jong-wook Lee maltzurrak beti arreta handia jarri diela kontu epidemikoei. Hegazti-gripeak, polioa edo malaria desagertzeak eta HIESak zeregin garrantzitsua dute agenda horretan, infekziosoa ez den baina ondorio latzak dituzten beste epidemia batzuek baino ez: haurren itsua edo haurren eta nerabeen nutrizio desorekatua.\nJong-wook OMEren buru gisa jardun zuen malariaren aurkako borrokan. Haren hitzetan, «zertatik nola pasatzeko garaia da». Haren agindupean, OMEk sistema homogeneizatuak jarri zituen martxan, gaixotasunaren egoera mundu osoan monitorizatzeko. Malariaren aurkako Programa Globalak, zuzendari zenaren ekimenez, planetako eskualdeen arteko desberdintasunak ezabatu zituen eta epidemiari aurre egiteko bitartekoak koordinatu zituen.\n«Malaria gaixotasun prebenigarria eta kontrolagarria da», esan zuen Jong-wook-ek, eta, horregatik, bere agintaldian estamentu eta administrazioen arreta erakarri zuen, Munduko Bankua edo AEBko lehendakaria barne, baita finantzatzaile pribatuak ere, hala nola Bill Gates, Microsoft-en sortzailea, konpromiso irmoak lortzeko.\n«Osasunaren alde elkarrekin lan egitea» izan zen OMEk osasunari buruz Jong-wook-en zuzendaritzapean egin zuen azken mundu-txostenaren lema. Etengabe bilatu zuen giza baliabideen eta baliabide materialen fluxua, herrialde aberatsetatik pobreetara, eta HIESaren epidemiarekiko lankidetza horren beharra adierazi zuen. G8aren gailurrean bildutako munduko liderren aurrean, Jong-wook-ek deialdi bat egin zuen aurrekontuak berregokitu ez zitezen herrialde behartsuenei antiretrobiralen hornidurarik gabe.\njong-eu mundial-eu osasuna wookok zuzendari nagusi


Auxon-Dessus - Wikipedia, entziklopedia askea.\nSerge RUTKOWSKI (2014-2020)\n47° 18′ 07″ N, 5° 58′ 26″ E / 47.3019°N,5.9739°E / 47.3019; 5.9739Koordenatuak: 47° 18′ 07″ N, 5° 58′ 26″ E / 47.3019°N,5.9739°E / 47.3019; 5.9739\nAuxon-Dessus Frantziako udalerria da, Doubs departamenduan dagoena, Franche-Comté eskualdean. 2013an 1.082 biztanle zituen.\n2007an Auxon-Dessus udalerrian erroldatutako biztanleak 1.082 ziren. Familiak 381 ziren, horien artean 54 pertsona bakarrekoak ziren (31 bakarrik bizi ziren gizonak eta 23 bakarrik bizi ziren emakumeak), 123 seme-alabarik gabeko familiak ziren, 181 seme-alabak dituzten bikoteak ziren eta 23 seme-alabak dituzten guraso-bakarreko familiak ziren.\n2007an 399 etxebizitza zeuden, 385 familiaren etxebizitza nagusia ziren, 8 bigarren erresidentzia ziren eta 6 hutsik zeuden. 374 etxeak ziren eta 24 apartamentuak ziren. 385 etxebizitza nagusietatik 320 bere jabearen bizilekua ziren, 63 alokairuan okupaturik zeuden eta 2 doan lagata zeuden; 10 etxek bi gela zituzten, 23 etxek hiru zituzten, 64 etxek lau zituzten eta 289 etxek bost zituzten. 361 etxek euren parking plaza propioa zuten azpian. 110 etxetan ibilgailu bat zegoen eta 267 etxetan bat baino gehiago zituzten.\nAuxon-Dessus udalerriko biztanleria-piramidea 2009an .\n2007an lan egiteko adina zuten pertsonak 743 ziren, horien artean 548 aktiboak ziren eta 195 inaktiboak ziren. 548 pertsona aktiboetatik 517 lanean zeuden (267 gizon eta 250 emakume) eta 30 langabezian zeuden (15 gizon eta 15 emakume). 195 pertsona inaktiboetatik 81 erretiraturik zeuden, 74 ikasten zeuden eta 40 "bestelako inaktibo" gisa sailkaturik zeuden.\n2009an Auxon-Dessus udalerrian 390 unitate fiskal zeuden, 1.130 pertsonek osaturik. Pertsona bakoitzeko diru-sarrera fiskalaren mediana urteko 21.828 euro zen. \n2007an zeuden 36 komertzioetatik, 1 erauzte enpresa zen, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 7 eraikuntza enpresak ziren, 8 ibilgailuen saltze eta konpontze enpresak ziren, 2 garraio enpresak ziren, 3 finantziazio enpresak ziren, 2 higiezinen enpresak ziren, 6 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 3 margolariak, 2 zurginak, 1 ile apaindegia eta 1 higiezinen agentzia.\n2000. urtean Auxon-Dessus udalerrian 5 nekazaritza-ustiategi zeuden.\nBNF: 15252261g (data)\nOrriaren azken aldaketa: 1 iraila 2020, 10:48.


Nire aita nire osaba da - Gazteberri.eus\nNire aita nire osaba da\nPublished23 maiatza, 2010\nEmakumeak 72 urte ditu eta Pearl Carter du izena. Gizonak, berriz, 26 urte ditu eta bere izena Phil Bailey da. Biak Indianan bizi dira (EE.BB), elkar maite dute eta seme-alabak izan nahi dituzte. Horrela azalduta gazte batekin maiteminduta emakume heldu baten istorioa besterik ez litzateke izango, baina afera askoz ere konplexuagoa da, izan ere, bien artean ahaidetasun lotura baitago: Pearl Philen amona da!\nBiak ala biak seme-alabak ‘elkarrekin’ izatearen ideia azken eremuraino eraman dute. Roxanne izeneko alokairuzko ama kontratatu dute 20.000 dolarren truke.\nHemezortzi urte zituenean Pearl haurdun geratu zen. Ezkonduta ez zegoenez, bere familiak ez zuen haurra inolaz ere onartu nahi eta horregatik izan zuen alaba adopzioan eman zuen. Beranduago, ezkondu eta familia bat osatzea lortu zuen, baina bere lehen alaba ezin ahaztu eta hamabost urte eman zituen honen bila.\n1983an, Pearlek adopzioan emandako alaba zen Lynettek seme bat izan zuen, Phil izenekoa. Philek hemezortzi urte bete zituenean, Lynettek adoptatua izan zel aitortu zion. Handik gutzira Lynette minbiziak jota hil egin zen eta Phil bere familia biologikoa zena bilatzen hasi zen. Azkenean, 2006. urtean, bere amona biologikoa aurkitzea lortu zuen.\nAmonak adierazi duenez “ikusi nuen lehen momentutik amona eta bilobaren arteko ohiko harremana izango ez genuela jakin nuen. Hainbat urte ondoren irrika sexuala nabaritu nuen”. Biloba ildo berean mintzatu da: “Han bertan muxukatu nahi nuen. Nire sentimenduak izugarriak ziren”. Amonak bere logelara eraman eta biloba muxukatu zuen, honek inolako erresistentziarik jartzen ez zuelarik. Orain elkarrekin bizi dira eta ez dutela ezertaz lotsatu beharrik adierazten dute. “Elkar maite dugu eta laister gure seme-alaba izango dugu” adierazi dute.\nPrevious Astakeria lehiaketa\nNext Jon Lamarka: “Irratiaren papera aldatu egin da”


Auntxa Trikitixa Eskola prest dago ikasturte berriari aurre egiteko – Irunero\nPosted on 2021(e)ko irailak 22 by Irunero\nAuntxa Trikitixa Eskolak Trikitixa eta panderoa ikasteko aukera eskaintzen du metodo ezberdinen bitartez. 2021-2022 ikasturterako izen emate epea zabalik dago. Iñaki Aranaga irakasleak Auntxa Trikitixa Eskolan nola lan egiten den azaldu digu.\nZer nolako ikastaroak eskaintzen dituzue?\nAuntxan trikitixa eta panderoa jotzen ikasteko ikastaroak eskaintzen ditugu. Ikastaroek ordubeteko iraupena izan ohi dute. Trikitixaren kasuan, ordubetean bi ikaslerekin lan egin ohi dut, bakoitza bere gelan dago eta batetik bestera tartekatzen naiz. Pandero eskolak, berriz, taldean egin ohi ditugu, 3 edo 4 ikasle elkartuz. Eskolez gainera, emanaldiak dauzkagunean, talde osoaren entsegu bereziak antolatu ohi ditugu.\nGainera, metodologia desberdinak eskaintzen dituzue prestakuntzan laguntzeko?\nBai, guztira hiru metodologia ezberdinekin lan egiten dugu. Gehien erabiltzen duguna zenbakietan oinarritutako metodoa da, azken batean, metodo azkarrena baita. Bestetik, solfeoa jakinez gero, solfeo bidez instrumentuak jotzen ikasteko aukera dugu. Azkenik, aurrez aurre jotzen ikasteko aukera dugu. Errazena eta azkarrena zenbakiena denez, horrekin hasten gara.\nEzer jakin gabe, trikitixa edo panderoa jotzen ikastea erraza da?\nMusikari buruzko ezagutzarik izan ez arren, zenbakien sistemaren bitartez oso erraz barneratzen da dena. Partiturak zenbakiz osaturik daude eta, horretaz gainera, ikasle bakoitzari ikasten ari den partituraren grabazioa bidaltzen diot audioan. Horrela, abestia entzuterakoan, ikasleak argiago ikusten du zer jotzen ari den eta errazagoa zaio abestia lantzea.\nZein adinetako jendeari zuzenduak daude ikastaroak?\nIkastaroetan sei urtetik gorako haurrek eman dezakete izena. Hala ere, haurrez gainera, pertsona helduekin lan egiten dugu. Hain zuzen ere, eskolako kideen artean 70 urteko pertsonak dauzkagu. Gure ikasle gehienak gazteak dira.\nNon eskaintzen dituzue zuen klaseak?\nGure eskola Irungo Anaka auzoko Aldabe Mendia Kaleko 31. zenbakian kokatuta dago eta bertan ematen ditugu gure eskolak.\nPandemiarekin eskoletako ikasle kopurua murriztu duzue?\nEskola arrunten kasuan ez, azken batean, ikasle bakoitza bere gelan sartuta dago. Eskola bereziak prestatu behar ditugunean, aldiz, lehen baino talde txikiagoetan biltzen saiatzen gara, 2 edo 3 ikasle elkartu eta gure arteko distantziak errespetatuz.\nAurrez aurreko eskolez gainera, etxean praktikatzen jarraitzea beharrezkoa da?\nBai, izan ere, ordu bateko eskolak labur geratzen dira. Ordubete horretan etxean egin dugun lana zuzentzen dugu eta hurrengo asterako egitekoak bidaltzen zaizkie. Finean, eguneroko lana da garrantzitsuena. Astean behin bakarrik jota ezin daiteke gauza handirik egin.\nInstrumentuak ikasle bakoitzak eskuratu behar ditu?\nIkaslea eskoletara etortzen hasten denean hasieran, normalean, ez du instrumentu propiorik izaten. Hortaz, lehenengo egun horietarako guk uzten diogu sionu-tresna. Ikasle batzuek instrumentua alokatu ohi dute. Beste batzuek, berriz, senide edo lagunek jada erabiltzen ez dituzten instrumentuak erabiltzen dituzte. Gainera, egun instrumentuak alokatzeko aukera gehiago daude, lehen erosketa zen aukera bakarra.\nIzena eman nahi dutenek 943 618 839 edo 615 790 510 telefono zenbakietara deitu edo info@auntxatrikieskola.com helbidera idatzi besterik ez dute egin behar. Bestetik, eskolaren webgunera sartuz gero, gurekin harremanetan jartzeko bide ezberdinak topatuko dituzte. Nahiago duenak ere bulegotik igarotzeko aukera du.\nZeintzuk dira urtean zehar izan ohi dituzuen emanaldiak?\nData berezi asko dauzkagu urtean zehar. Gabonen bueltan emanaldi mordoxka bat izan ohi dugu: Olentzeroren etorrera, San Tomas Eguna, etab. Bestetik, Inauterietan, Sagardo Egunean edo Euskal Jira Egunean emanaldiak eskaintzen ditugu. Gainera, ikasturte amaieran ikuskizun bereziak eskaintzen ditugu Irungo Kontserbatorioko auditoriumean eta Oiartzungo udaletxe azpian ikasleek prestatutako abestiekin. Ikasle bakoitzari nahi duen kanta prestatzeko aukera ematen diogu, gogokoen dituzten edo modan dauden abestiak aukeratu ditzaten.\nMusikariak berriro kalean emanaldiak eskaintzeko gogoz daude?\nBai, izan ere, emanaldiak ikasleari helburu bat jartzeko balio du. Emanaldiak ikasleentzako motibazio bat dira, gehiago saiatzen dira helburu finko bat dutenean.\nZeintzuk dira aurtengo ikasturterako zuen buruari jarri dizkiozuen helburuak?\nPandemiak uzten badigu, Irunen erromeria bat antolatu nahiko genuke Irungo ikasle helduenekin. Asmoa udaberrian egitea da, baina, bestela, udazkenerako utzi beharko dugu. Horretaz gain, gure ohiko emanaldiak berreskuratu nahi ditugu.\nPosted in ElkarrizketaTagged Auntxa, elkarrizketa, Euskal musika, irun, irunero, Musika Eskola, Panderoa, Trikitixa\nNerea Bermejo, 2020ko Irungo jaietako kartelaren egilea: “Ezagutzen ez nauen jende askok idatzi nau egindako lana asko gustatu zaiela esanez”\nBidasoa Ospitaleko bloke kirurgikoa berritzeko obrak hautsak harrotu ditu langile eta erabiltzaileen artean\nIrungo turismo bulegoa prest dago udan bisitarien eta irundarren kontsultei erantzuteko\nPlaiaundiko aparkalekua itxita egongo da irailaren 21etik 24ra


Ez kutxak, ez tontoak\nPentsatzen jarrita, izugarria da teknologia zelako abiaduran bilakatzen ari den azken urteotan, e? Pentsa 80ko hamarkadako denboran zeharreko bidaiari bat, kasualitatez, gurera iritsiko balitz: gauza asko eta asko ez lituzke ezagutuko, batez ere etxeko tresneria elektrikoa... Kapsulako kafea? Xurgagailu-robota? Sakelako telefonoa? Gure bidaiariaren jatorrizko sasoian, halakoak asmatu gabe zeuden oraindik.\nBeste batzuk ere, 80ko garaian asmatuta zeuden arren, nekez ezagutuko lituzke gure lagun despistatuak. Tartean, bere garaian, oso era deskribatzailean, ‘kutxa leloa’ izendatzen zena; izan ere, garai hartan, telebistak izugarrizko kutxatzarrak eta, bai, gailu erabat ‘leloak’ ziren. Alderatu abstrakzio hura gaur egungo telebista gailuekin: ez kutxak (pantaila lauak dira jaun eta jabe merkatuan) ez leloak; gehienak justu kontrakoa dira: ‘Smart TV’ edo telebista adimendunak. Internetera konektatzen dira, ahots bidezko aginduak uler ditzakete, etxeko beste gailu batzuei aginduak eman diezazkiete... A, eta bai, telebista ikusteko ere balio dute. Batzuek hiru dimentsioko irudiak ere ematen dizkigute... bueno, edo zizkiguten, 2017an fabrikatzaile guztiek 3D telebistak egiten jarraitzeari uko egin baitzioten.\nDirudienez, gainera, telebistak asko aldatuko dira hurrengo hilabete eta urteotan. Urte honen hasieran, Estatu Batuetako CES azokan ikusi ditugu hurrengo joerak: poster bat balira bezala, zuzenean horman itsats daitezkeen telebista erraldoiak, baina mehe-meheak; lauzak gehituz edo kenduz tamainaz alda daitezkeenak; erabiltzen ez denean pertsiana baten moduan bil daitezkeenak...\nGailuekin eurekin bezainbeste, erabiltzeko moduarekin ere haluzinatu egingo luke gure lagun ‘vintageak’: programazioa telebistan bertan kontsultatu ahal izatea; saioak gero ikusteko gorde ahal izatea; kanalek eskaintzen dutenaren ordez, norberaren intereseko bideoak aukeratu ahal izatea Interneten... Beharbada, edukiei erreparatuta, telebistak tontoa izaten jarraituko du... baina kutxatik oso gutxi geratzen zaio, ezta?\nLG etxeak errezel baten moduan bil-tzen den telebista aurkeztu du Las Vegaseko CES azokan. Ikusi hemen bideo bat (ingelesez).\nSamsungen teknologia berria telebistetarako: moduluak kenduz edo gehituz, pantaila erraldoiaren tamaina aldatu egin daiteke.\nCES elektronika azokaren inguruko elkarrizketa interesgarria Euskadi Irratian.


Auzia Euskaraz (epaiBi): Bizkaiko abokatuekin bilerak: Ondorioak\nBizkaiko abokatuekin bilerak: Ondorioak\n2014/01/16 Auzia Euskaraz\nAzaroa eta urtarrila bitartean Bizkaiko barruti judizialetako justizia jauregi guztietan bertako abokatuekin bilerak egin ditugu. 6 bilera izan dira eta 24 abokatuk hartu dute parte.\nAuzia Euskaraz proiektua aurkeztu eta abokatuen parte hartzea definitzeko egindako bilerak zer eman duten laburtzeko garaia iritsi da. Lanerako gogoz gerturatu dira abokatuak eta proposatutako lan ildoen inguruko hainbat ekarpenak jaso ditugu. Azpiko laukian ikus dezakezue lan ildo bakoitzaren inguruan jasotako ekarpenen laburpena.\nHiru lan ildo nagusiez gain (formularioak, lege testuak, komunikazioa), bestelako proposamen batzuk ere jaso ditugu eta horiek bideratzen ari gara. Jada, lan ildo nagusietako hurrengo urratsak posta elektroniko bidez adosten hasita gaude.\nUrratsez urrats egiten da bidea.\nDatu baseak erabiltzen dituzte normalean, gero bakoitzak bere beharretara pertsonalizatzen ditu.\nEusko Jaurlaritzak orain dela urte batzuk ateratako formularioen bilduma CDa erabili izan dute\nFormularioen bilduma orokor bat eskura izatea beharrezkotzat jo da. Horren haritik, komentatu da datu base publiko eta elebiduna sortzea arrakastatsua izango litzatekeela.\nFormularioak eguneratzerakotan hurrengoetan jarri beharko lirateke lehentasunak: administrazioarekiko auzietan, adostutako dibortzioetan, zigor arloan, lan arloan (zenbatekoak erreklamatzea), adiskidetzeetan eta arlo zibilean.\nwww.noticias.juridicas.com eta antzeko iturrietan kontsultatzen dituzte lege testuak.\nLegeak euskaraz eguneratuta izatea oso garrantzitsua dela aipatu da, baita lege testuak jasoko dituen baliabide informatikoaren erabilgarritasuna (kopiatu eta itsatsi) eta kontsultatzeko erraztasuna ere.\nLehentasunezkotzat jo da euskarazko bertsioen (itzulpenen) kalitatea bermatzea.\nZalantzak argitzeko erreferente den bilaketa-gune baten beharra ere aipatu dute, leku batera, ziurtasunez, jotzeko aukera izateko.\nTwitter kontua: Auzia Euskaraz (@AuziaEuskaraz)\nAbokatuen kanaletan proiektuaren inguruko informazioa zabaltzea\n“custodia monoparental” euskaraz, nola?\nguraso bakarreko zaintza


Kontsumo txikiko bonbillen argi-itzalak [2tik 2. orria] | Aldizkaria | EROSKI CONSUMER\nPrezioak, potentziak eta modeloak\nGoritasun-lanpara baten aldean (horiek erabili ditugu orain arte), garestiagoak dira bonbilla berriak. Halogeno batek, bi halako edo hiru halako balio du, eta fluoreszente konpaktu batek, bost halako eta hamar halako artean. Alderdi batek baino gehiagok eragiten dute azken prezioan: formak, potentziak, kalitate motak eta mailak, besteak beste.\nBonbilla bakoitzak zer argi ematen duen jakitea oinarri-oinarrizkoa izaten da, eta datu horrek zorroan bertan agertu behar du. CFL bonbilletan, bonbilla zenbat watt-ekoa (W) den jakinarazten dute ekoizleek, eta goritasun-lanparen potentziarekin alderatzen dute. 11-12 watt-eko CFL bonbilla batek 60 watt-eko ohiko bonbilla batek adina argi ematen du.\nZenbait txostenek ohartarazten dutenez, ordea, zifra horiek ez dira guztiz egiazkoak. Eta Europako Batzordeak, adibidez, honako eragiketa hau egitea proposatzen du zer neurritako CFL bonbilla behar dugun jakiteko: goritasun-bonbilla baten potentzia zati lau egin, eta hainbeste watt dituena erosi. Alegia, 60 watt-eko ohiko bonbilla bat ordezkatu nahi badugu, 60 zati 4 egin, eta horrela jakingo dugu zenbat watt-eko bonbilla jartzea komeni den: 15 watt-ekoa.\nEta Europako Batzordeak, adibidez, honako eragiketa hau egitea proposatzen du zer neurritako CFL bonbilla behar dugun jakiteko\nAmeriketako Estatu Batuetako Lighting Research Center elkartea are estuago dabil kalkuluek egiteko orduan (unibertsitate erakunde bat da, eta argiaren inguruko ikerketetan espezializatua dago). Elkarte horren esanetan, watt kopurua zati 3 egitea litzateke objektiboena: 60 watt-eko goritasun-bonbilla baten lekuan, beraz, 20 watt-eko CFL bonbilla jarri beharra dago. Nahaste-borraste hori saihesteko, Europako araudi berriaren zain egon beharko dugu: araudi horrekin, ekoizleek lumens-etan adierazi beharko dituzte potentzia-baliokidetasunak (zer argi potentzia antzematen den adierazten du neurri-unitate horrek).\nBonbilla horien bizia edo iraupena ere aldatu egiten da. Kalkuluek diotenez, 10.000 ordu inguru irauten dute, goritasun-bonbillek baino puska bat gehiago, baina hor ere badira aldeak, eta, azken batean, kalitatearen, ekoizlearen eta erabileraren araberakoa izaten da hori. Inguru heze eta beroek kalte egiten diete CFL bonbillei, eta 15 minutuz behin itzali eta piztu ibiltzeak erdira murrizten du horien iraupena.\nCFL bonbilla motek, bestalde, bilakaera handia izan dute azken urteetan, eta asko hobetu dira. Hasieran, fluoreszenteek ematen duten argiaren antzekoa baino ez zuten ematen (zuri urdinkara), eta ez ziren egokiak giro beroagoak sortu nahi zituenarentzat. Orain, aldiz, badira argi horia ematen duten CFL bonbillak, eta beste kolore batzuetako argia ematen dutenak ere bai. Gainera, modelo bat baino gehiago aurki litezke merkatuan, zer behar den, hartarako erabili ahal izateko:\nErraboildunak: ohiko goritasun-bonbillen itxurakoak dira, eta egokiak gerta daitezke lehengo estetika berarekin jarraitu nahi duenarentzat.\nEspiralak: horiexek irten ziren aurren-aurrena merkatura, eta, horrexegatik, hainbat eremutan ikus litezke, nahiz eta nabarmen samarrak diren.\nGloboak: egokiak dira barneko giroetan jartzeko; lanparen tulipatik edo pantailatik kanpora ateratzen dira, baina, hala ere, ez dute gaizki ematen.\nLinealak: bonbilla luzeak dira, eta egokiak izaten dira sukaldean jartzeko, eta berdin garaje eta patioetarako ere.\nIslatzaileak: argia leku jakinera zuzentzen dute, eta, beraz, egokiak dira lanpara bertikaletan erabiltzeko, eta berdin argiguneak sortu nahi direnerako edo argia sabaira bideratu nahi denerako.\nKontsumo txikiko bonbillen etorkizuna\nKontsumo txikiko bonbillen bilakaera begi bistakoa izango da hurrengo urteetan, eta orain artekoak hobetzeaz gain, bide berriak urratzen ere hasiko dira. Alde batetik, CFL bonbillen saila ugaritzen saiatuko dira ekoizleak, aski berme eman dezaten goritasun-bonbillen ordez erabiltzeko, batik bat barneko giroetan; era berean, energia aurrezten duten halogenoen aukerak hobetzen saiatuko dira, argi-tonuan besteek baino gehiago asma dezaten.\nBeste aldetik, etorkizun hurbilari begira jarrita, LED diodoek (light emiting diode edo diodo argi-igorleak) bide oparoa egingo dutela dirudi; energia gutxiago behar izaten dute, eta askoz gehiago irauten dute (50.000 ordu inguru). Azken urteetan, nabarmen hobetu dira argi mota horiek eskaintzen dituzten aukerak, eta zenbait lekutan jada hasi dira erabiltzen, semaforoetan eta.\n<< Aurreko orrira joan: Kontsumo txikiko bonbillen argi-itzalak


Igandean, Bilboko kaleak zeharkatu zituen manifestazio baten bidez, amnistiaren aldarria zabaldu nahi izan zuten beste behin ere. Hala, presoen militante politiko izaera aldarrikatu eta haien kaleratzea galdegin zuten.\nJoan den igandean, abuztuak 29, izan zen manifestazioa Borrokak ez du etenik. Amnistia osoa! lemapean, Bilbon (Bizkaia). 19:30ean Zabalburutik irtenda, Bilboko kaleak zeharkatu zituen mobilizazioak, amnistiaren aldarria zabalduz.\nIbilbidearen amaieran eginiko irakurketan, besteak beste, borrokaren balioa eta errepresaliatu politiko guztien militante politiko izaera azpimarratu zituzten; hala, haien berehalako kaleratzea aldarrikatu zuten manifestariek. Bestalde, gogora ekarri nahi izan zuten COVID-19ak ekarritako egoeran zein baldintza gogorretan bizi behar duten preso, deportatu eta iheslari politikoek.


Tanta bat zirimiriaren erdian - Gipuzkoako Hitza\nTanta bat zirimiriaren erdian\n2018, otsailak 23 Albisteak, gipuzkoa, Gizartea, Politika 271\nErakunde terrorista baten eraginez atentatu bat izango balitz, inork ez luke zalantzan jarriko udal gobernuaren zilegitasuna ekimen judizial bat bultzatzeko”. Hala dio Bergarako udalbatzak azken osoko bilkuran onartutako mozioak. “Nola ez da, bada, zilegi izango gure herrian hainbeste biktima eragin zuen estatu terrorismoaren ekimen sistematikoaren aurrean jarrera berdina izatea?”. Udala osatzen duten zinegotzi guztiek eta alkateak aho batez onartu zuten deklarazioa. Testigantzak jasotzen hasi dira orain, ikerketa has dadin oinarria jartzeko. “Beste tanta bat gara krimenen aurkako zirimirian”, azaldu du Elena Lete alkateak (EAJ). “Baina egiten dugunak balio izango du”.\nLau alderdik dute ordezkaritza Bergarako Udalean: EAJk, EH Bilduk, PSE-EEk eta Irabazi Bergarak. Alderdien arteko tirabiretatik kanpo, guztiz ados daude krimenak ikertzeko orduan. “Biktimei erreparazioa egiteko bide bat da testigantzak jasotzea”, adierazi du alkateak. “Hamaika modu daude horretarako. Omenaldi bat egin genien, adibidez, Irrintzi batailoian parte hartu zutenei. Baina asko lagunduko du pasatu zutena jasotzeak”. Bidea zabaldu dute sufritu zuten haiek harremanetan jar daitezen. Datuak eman eta banakako elkarrizketak egingo dituzte.\nUdalak Nerea Villa kontratatu du harremanetan jartzen direnen testigantzak jasotzeko. Badu aldez aurreko esperientzia hartu-eman horretan; izan ere, testigantzak batzen aritu izan da Intxorta 1937 elkarterako. “Konfiantzazko giro bat sortu behar izaten da elkarrizketatuarekin”, azaldu du Villak berak. “Kontu xumeekin hasten gara beti: non bizi zen, zertan egiten zuen lan… Geroago sartzen gara gai zehatzagoetan”. Lekukoek gertatutakoa kontatzeko hainbat arazo izaten dutela nabarmendu du Villak; oraindik ere erreparo dezente daukatela, esaterako: “Sarri galdetzen digute hori kontatu ote daitekeen. Beti esaten diegu lasai egoteko, ez dutela arazorik izango”.\nGrabatu egiten dute elkarrizketako audioa, eta idatziz ere aurkeztu beharko dute kereilan sartu ahal izateko. Mikrofonoak itzali ostean, ordea, bestelako deklaraziorik ere jasotzen dute. “Mikrofonoa itzalitakoan esan izan digute, adibidez, aurretik ez digutela gaiztoaren izenik aipatu, baina mikrofonorik gabe esango digutela. Horrelako asko gertatzen zaizkigu”.\nKereilak testigantzak izango ditu oinarri, baina testigantza horiek bestelako datu batzuk ere behar izaten dituzte, sinesgarritasuna lortzeko. Oro har, artxiboko lana behar izaten dute; hots, testigantzarekin zerbaitetan bat datorren daturen bat, baina paperean. “Beti aurkitzen dugu zein batailoitan egon zen edo zein espetxetan. Testiguaren aurkako salaketak ere aurkitu izan ditugu”.\nJazotako gertakari asko duela urte dezente pasatu izanak badauka bere eragina; baita delitua jasan zuena hilda egoteak ere, edo adinak eragindako ondoezen bat izateak. Hala ere, beste pertsona baten bidez jasotako testigantzek ere balio izaten dute horrelakoetan. “Adibidez, azaltzen diegu aitak kontatutakoak balio digula, hark ondorengoari zuzenean kontatu ziolako. Gainera, segur aski, sinesgarritasuna ematen dioten datuak egongo dira tartean”.\nJazotakoak jasotakoan, kereila abokatuaren eskuetatik pasatuko da, epaitegian aurkeztu aurretik. Izan ere, salaketak polizia etxeetan jartzen dira, eta orduan ez da abokatu beharrik izaten. Kereilak, ordea, abokatu bat eta prokuradore bat behar izaten ditu, aurkeztu ahal izateko.\nDena den, udalak berak jarriko du kereila. “Erakundeak hartuko du ardura kontaketa sortzeko eta testigantzak jasotzeko”, argitu du Gorka Artolak, EH Bilduko zinegotziak. “Oso esanguratsua da erakunde batek testigantzei zilegitasuna ematea. Aitortza egiten zaie, eta hortik eraikiko da kontaketa”.\nHala ere, mugimendua ez da Debagoienera mugatuko. Frankismoaren Krimenen Aurkako Kereilaren Euskal Plataformak bideratu zuen proposamena Bergarara, baina ez da bakarra izan. Beste hainbat erakundek eta herrik ere onartu dute mozioa: “Testigantzak jasotzea testuinguruan ulertu behar da”, nabarmendu du Mari Carmen Barrenetxea PSE-EEko zinegotziak. “Ez zaigu guri bakarrik bururatu; zabalagoa da mugimendua”. Alkateak ere azaldu du mugimendu zabalago horretatik datorrela zirimiriaren metafora.\nKopuruaren zain daude\nMomentuz, martxoaren 12ra arte dago zabalik testigantzak emateko epea. Ez daukate oso argi emaitza zein izango den; hots, zenbat jendek parte hartuko duen. Baina argi daukate testigantza gehiago lortzeko epeak eta moduak aldatuko dituztela, beharra izanez gero.\nBide judizialetik harago, udaleko lau alderdiek makina bat aukera ikusten dizkiote lortutako informazioaren erabilerari; izan ere, lanketa horri esker Bergaran jazotako gertaeren testigantzak jasoko dituzte. Aiert Lizarralde Irabaziko zinegotziak nahitaezkotzat jo du informazio iturri horiek zabaltzea, batez ere gertaerak “ez errepikatzeko”. “Buruan daukagu informazioa hedatzeko hainbat egitasmo egitea; esaterako, eskoletan”.\nOraindik ez dute finkatu zein izango den testigantzak hedatzeko bidea. Azken finean, jasoko dutenak asko baldintzatuko du hurrengo pausoa, baina ideiak, behintzat, ez zaizkie falta.


Zinema saioak ikasleentzat Giza Eskubideen XI. Zinemaldian - XI Giza Eskubideen Zinemaldia - Donostia-San Sebastián (19-26 apirila 2013)\nPelikula sorta hau apirilaren 22tik 26ra proiektatuko da. Proposamen honen helburua giza eskubideen inguruan haur eta gazteak sentsibilizatzea eta haien artean gai honi buruzko hausnarketa eta kontzientziazioa bultzatzea da. Horretarako antolatu diren saioetan film hauek proiektatuko dira: Herensugeak – Haritzaren bihotza (2012), Ricardo Ramon eta Angel Izquierdoren animazio filma euskaraz; Koruko mutilak (Les choristes, 2004) Christophe Barratier-ena euskaraz; eta azkenik Srđan Dragojević-en Desfilea (The Parade, 2011) bertsio originala serbioz eta euskaraz azpititulatua aurkeztuko da.\nHerensugeak – Haritzaren bihotza pelikula 2013ko Goya sarietako finalistetako bat izan zen, Animazio Film Onenaren hautagaitzan hain zuzen. Abenturazko pelikula bat da, 6 eta 9 urte bitarteko gazteei zuzendua, eta klima aldaketek dakarten ondorioei buruzko gogoeta egitera gonbidatzen gaitu.\nIngurugiro osasuntsu baten aldeko eskubideaz gain, beste gai batzuk ere tratatuko dira, esaterako Koruko mutilak pelikulak balioetan oinarritutako hezkuntza lantzen du, eta 10 eta 13 urte bitarteko ikasleentzat zuzendua dago.\nBestalde, Desfilea luzemetraian pertsona homosexualen eskubideei buruzko gaia jorratzen da (13 urtetik gorako ikasleentzat). Pelikula hau amaitzean, Gehituko kideek LGTB (Lesbiana, Gay, Transexual eta Bisexual) taldeen eskubideei buruzko solasaldi bat dinamizatuko dute.


Hasiera/ Hizkuntzen Goi Mailako Ikastegia/ Egiaztatze azterketak/ NUP hizkuntza gaitasunerako proba\nNUP hizkuntza gaitasunerako proba\nHizkuntza gaitasuna graduko ikasketetan\nZergatik NUPen azterketa bereki bat?\nNolakoa izanen da azterketa?\nNola presta dezaket?\nNoiz eta non izanen da azterketa?\nZein agiri eta material eraman behar ditut azterketara?\nNola ebaluatzen da azterketa?\nZein beste aukera daukat azkerketa ez badut gainditzen?\nNafarroako Unibertsitate Publikoko azterketa berekia da, ingelesezko B1 mailan zure hizkuntza-gaitasuna frogatzeko balio duena.\nEgungo graduetan, europar hizkuntza bateko B1 mailako gaitasuna frogatzea nahitanahiezko baldintza da dagokion titulua erdiesteko. NUPek bide anitz eskaintzen du gaitasun hori frogatzeko. Bide hauetako bat azterketa online bat da. Azterketa hau Unibertsitatean bertan eginen da eta, nahiz eta ziurtagiri ofizialik ez izan, gradu titulua erdiesteko eskatzen den ingelesezko B1 mailako hizkuntza-gaitasuna automatikoki frogatzea dakar.\nNUPeko edozein gradu-ikaslek, horren bitartez bere ingelesezko B1 mailako gaitasuna frogatu nahi badu. Bereziki erabilgarria da ingeles, frantses, aleman edo italierarako arautegiak aurreikusten dituen frogatzeko biderik erabili ahal edo nahi ez dituzten ikasleentzat:\nA-Aurkeztu TITULU EDO EGIAZTAPEN OFIZIALA Unibertsitatearen Erregistro Orokorrean\nB-NUPen HIZKUNTZA EGIAZTAPENAREN AZTERKETA bat gainditzea.\nC-Gaindituta edukitzea 18 ECTS MUGIKORTASUN PROGRAMA BATEAN, ikasketa-konpromisoaren barnean daudenak, alemanez, ingelesez, frantsesez edo italieraz. Mugikortasun programa beste hizkuntza batean egiten bada, gaian eskumena duen Errektoreordetzak emango du dagokion ebazpena. Hizkuntza gaitasuna Ikasketen Aitorpenean agertuko da, eta bertan, ikasleari esleitutako mugikortasun postuari dagokion EKHE maila adierazi beharko da.\nE-Dagokion egiaztapen-txostenean definitutako titulazioaren ikasketa-planeko ATZERRIKO HIZKUNTZAKO IRAKASGAIA gainditzea, B1 edo gehiagoko hizkuntza-gaitasuna lortzeko helburuarekin.\nG-Unibertsitateko Hizkuntzen Goi-mailako Ikastegiaren ikastaro bat gainditzea, B1 mailakoa edo hortik gorakoa.\nNireIkasgelategia plataformaren bidez egingo da; hau da, euskarri informatikoan. Guztira 3 ordukoa izango da eta lau ataletan banatua egongo da. Lehen ataleko hiru trebetasun-probetako bakoitza aztertzaileek ezarritako ordenaren arabera egingo da.\nNUPeko AZTERKETA - INGELESA B1\nListening 30 minutu 20 puntu Ahozko ulermeneko 2 ariketa, hutsuneak betetzekoak eta erantzuteko hainbat aukera dituztenak.\nReading 60 minutu 30 puntu Irakurmeneko 3 ariketa, lotzekoak, erantzuteko hainbat aukera dituztenak eta hutsuneak betetzekoak.\nWriting 60 minutu 30 puntu 3 idazlan, orotariko gai bati buruzkoak eta 100 hitzetatik 200era bitartekoak.\nAtsedenaldia 30 minutu\nSpeaking 30 minutu 20 puntu Narrazio, azalpen eta argudioen bidezko ahozko 2 praktika.\nIkasleak Unibertsitatearen webgunearen bitartez eman beharko du izena, hor berean adierazitako egunetan.\nHizkuntzen Goi-Mailako Ikastegiak ingeleseko azterketa prestatzeko lantegiak eskaintzen ditu:\nAzterketa eguna: NUPek adierazitako egunetan.\nIkasleak NAN edo pasaportearekin joan beharko du.\nIkasleak bolaluma edo arkatza eraman beharko du zeren, nahiz eta "online" izan, azterketa egin bitartean anotazioak egin ahal izanen baitira.\nBaita ere, ezarritako epetik kanpo ordaindu badu, ikasleak ordainagiria zigilatuta ekarri beharko du.\nLau zatietako bakoitzean puntuaziotik %40 erdietsi beharko da, gutxienez. Azterketa gaindituko da lau zatietako puntuazioen batuketa 50 edo gehiago izaten delarik.\nEz bada azterketa gainditzen zatietako batean %40 ez erdiesteagatik, geroko deialdi batean berriro saiatzekotan azterketa osoa egin beharko da.\nAipatutako NUPeko gradu ikasketetako hizkuntza-gaitasuna frogatzeko arautegia. Lehenengo kasuaren arabera, "Aurkeztu titulu edo egiaztapen ofiziala": datozen deialdi ofizialak honako hauek dira:\nPET (B1): Cambridge deialdiak Nafarroako Unibertsitateko Hizkuntzen Institutuan: http://www.unav.edu/centro/idiomas/\nTOEFL Ibt (57 puntu): NUPeko deialdiak: matrikula eta azterketa "online" (postu mugatuak): http://www.ets.org/toefl\nIELTS (3.5 puntu): British Council-eko deialdiak: http://www.britishcouncil.org/spain/exams/ielts/dates-locations\nUrriko eta otsaileko deialdiak:\nZaragozako Institutu Frantsesean: http://www.institutfrancais.es/zaragoza\nBilboko Institutu Frantsesean: http://www.institutfrancais.es/bilbao\nGraduetara edo Nazioarteko Programetara sartzeko mailakatze-probak\nHizkuntza ikastaroetara sartzeko probak\nSario Eraik., 3. Moduloa


Tolosa eta Uztaritzeren arteko senidetzearen aro berria, seinalitika berriarekin - Tolosa - Tolosaldeko ataria\nTolosa eta Uztaritzeren arteko senidetzearen aro berria, seinalitika berriarekin\nTolosaldeko Ataria 2016-12-17 14:53\nTolosako alkate Olatz Peonek eta Uztaritzeko auzapez Bruno Carrerek bistarazi dute seinale berria, Tolosako herri sarreran.\nAurrez berdina egin zuten joan den azaroaren 23an Uztaritzen eta bertan izan ziren Tolosako udal ordezkariak. Gaur berriz, Lapurdiko herriko udal ordezkariak eta hainbat herritar gerturatu dira Tolosara ekitaldian parte hartu eta Gabonetako azoka bereziaren bueltan egun pasa egitera.\nTolosa eta Ustaritzeko udalek 1989an sinatu zuten senidetze hitzarmena, bi herrien arteko lotura bake eta adiskidetasunean sendotzeko eta elkarren arteko harremanak sortzeko arlo desberdinetan.\nHitzarmenak urte batzuk egin ditu dagoeneko, zehazki 27, eta bi udalek komenigarritzat jo dute hitzarmen hori gaur egungo errealitatera egokitzea. Euskal Herriko lurraldeen lankidetza eta kohesioa oinarritzat du hitzarmenak, biztanleen arteko harremanak sendotzeko, gure herriko errealitate ezberdinak ulertzeko eta ideiak, esperientziak zein proiektuak sustatzeko bi herrien artean.\nEguneratu berri den hitzarmenaren lehen fruitua izan da herri bakoitzeko sarrera-irteeretan seinalitika berdina ezartzearena. Olatz Peon Tolosako alkateak senidetze honen garrantzia azpimarratu du: “aberasgarria da oso. Jada egun, bi herrietako hainbat eta hainbat elkartek harremana dute, eta hori 89an abiatu zen senidetzearen ondorio izan da. Egun ere ikastetxeek badituzte proiektuak abian elkarrekin; azkena, memoriaren inguruan batera ikasleek egin duten lanketa”.\nAipatutako helburuak betetzeko eta era eraginkorrean jarduteko, herri bakoitzak bere batzordea antolatu du. Batzorde horretan herriko elkarte ezberdinek parte hartuko dute. Udalekin lan egingo dute, beti ere, parekatzeari dagozkion jardueretan biztanleen parte-hartzea sustatuz eta egindako harremanak iraunkortuz; hori baita bere helburua.\nHerri eta parekatze batzorde bakoitzak gizartea, kultura, kirola, hizkuntza eta ekonomiari lotutako biztanleen arteko harremanak sustatu eta sostengatuko ditu. Udal zerbitzuek laguntza logistikoa emango diete parekatze batzordeei, abian jarriko diren neurriak lankidetza hitzarmen honetan finkatuak dauden neurrian.


Noarekin izandako bileraren "akta" - Paradisutik\nHasiera » herri mugimenduak » Noarekin izandako bileraren “akta”\n“Akta” egokia ez den arren, izan ere, bilera informala izan zen, eta inor ez zuen aktarik jaso. Bilana, nahi baduzue. Artikuluaren bukaeran Gasteizko protestaren bideoa eta Noaren hitzak jazzaldiko kontzertuan.\nGasteizko Euskal Herria-Palestina saretik euskal jendarteari:\nEuskal Herria Palestina Sareko 4 kide bildu ginen ostegunean Noa kantaria eta Gil bere taldeko musikariarekin ia bi orduz. Bilera adeitsu joan zen.\nNoa eta Gil beren jarrera eta ibilbidearen gainean luze eta zabal jardun zitzaizkigun: beren bakearen aldeko konpromisoaz, beren jarrera politikoez, bai eta beren jarrerak defenditzeagatik Israelen bertan ultraeskuindarren aldetik pairatu behar izan dituzten eta pairatzen dituzten eraso eta bazterketaz, -geuk ez ditugunak ez zalantzan jartzen eta ez gutxiesten-.\nNoa eta Gil saiatu ziren halaber ulertarazten gatazkaren konplexutasuna “ez da txuria edo beltza”, “hainbat alderdi” eta horrekin batera palestinar eta israeldar gizartearen radiografia bana egin ziguten. Neurri handi batean planteatu zuten gatazka erlijio ikuspegitik. Bi aldeetan fanatikoak daudela azalduta eta musulman fanatikoek israeldarrak akabatu nahi dituztela (“itsasora bota”). Nahiz eta aitortu zuten Hamas Estatu israeldarretik sostengatuta izan zela bere garaian Palestinako Askatasunerako Erakundea (OLP) ahultzeko, gatazka termino erlijiosoetan kokatu zuten nagusiki.\nEra berean azaldu zuten, gatazka konpontzeko gaur egun dagoen egoeratik abiatu behar dela, iraganean gehiegi arakatu gabe. De facto dagoenatik abiatu beharko lirateke bake-elkarrizketak.\nBatzuetan aipatu zuten Israel eta Palestinan bertan, baita kanpotik ere, bultzatu behar dena bakearen aldeko jarrerak direla, baina gatazka historiko-politiko honen zergatiei ekitea alde batera utzi zuten elkarrizketan zehar.\nBi Estatuen irtenbidea babesten dutela aipatu ziguten, aurreko beste agerraldi batzuetan egin duten bezala. Estatu bakar bat non israeldar eta palestinar elkarrekin biziko liratekeen ez dute bideragarri ikusten, haien ustez, kolokan jarriko lukeelako israeldarren kultura eta hizkuntza.\nGure aldetik, guk argitu genien ez dagokigula guri “gatazkak” zein irtenbide politiko beharko lukeen esatea.\nGaldetu genien -gutunean artista eta akademikoek egin bezala- palestinarren eskubideen gainean eta hauek dira Noa eta Gilen hitzetatik atera genituenak:\nErrefuxiatu palestinarren aferean, beren hitzetan “errealistak izanda ezinezkoa da errefuxiatuak itzultzea beren jaioterrietara”, izan ere, arazo teknikoak alde batera utzita, errefuxiatuetako askok israeldar estatuaren mendeko lurretara itzuli beharko luketen heinean, horrek -berriz ere- “israeldar estatus judutarra kolokan jarriko luke judutarren hizkuntza, kultura…”. Gaineratu zuten errefuxiatuen afera poliedrikoa izan daitekeela Palestinan eta munduan, hau da, mundu osoan zehar daudela errefuxiatuak eta inork ez duela beren eskubideak aldarrikatzen (hainbat adibide eman ditu). Zentzu honetan judutarrak beraiek behinola beren lurrera izandakora itzultzen bide dira Isralera joatean, beraz, “lur/etxe bat norena den edo beharko lukeen izan argitzen zail da”. Ondoren galdetu genion nola defenditu ahal den judutar horien “itzultzeko” (komatxoak gureak dira) eskubidea eta palestinar errefuxiatuena ukatu. Erantzuna berriz ere izan zen israeldar estatuaren gaineko azalpen bat: “Israel da judutarren herrialde judutar bakarra, musulmanek, latinoek, anglosajoiek, germaniarrek… hainbat aukera dute, judutarrek bakarra”. Planteatu zuten onartzen dutela errefuxiatuei konpentsazioak ematea, baina ezinezkoa dela bueltatzea, “nora? itzuliko lirateke?”. Zonalde horretan orain jende asko bizi dela eta jende hori ezin dela handik “kendu”.\nOkupazioa: West Bank-era (Zisjordania-ra) mugatu zuten. Estatu israeldarrak 1948tik aurrera okupatutako gainontzeko lurrak kontuan hartu gabe.\nApartheid-aren gainean, Israelen bizi diren palestinarrak judutarrekin berdintasunean bizi dira beren arabera. Ezin da alderatu, apartheidaren Sudafrikarekin, adibidez. Behin baino gehiagotan azaldu zuten Israel estatu demokratiko bat dela herritar guztientzat.\nBukatzeko eta PACBIren (Palestinian Campaign for the Academic & Cultural Boycott of Israel) irizpidei kasu eginez, ohartarazi genien Palestina eta Israelen arteko “gatazka” ezin dela simetria faltsuz aurkeztu, bi herri berdintasunean gerran, orekan, okupatzaile/okupaturik ez balego bezala. Erantzun argirik ez dugu jaso kasu honetan, baina Gasteizko kontzertuan eta gainerakoetan Noak botatzen dituen hitzaldiak aski argigarri dira.\nUlertu ahal dugu Noaren jarrera, eta Israelen jazarria izan daitekeela ere bai. Tamalgarria da, ordea, “ezkertiar” eta “bakezalea” (horrela aurkeztu zigun bere burua) den israeldar bat horrela entzutea. Berari azaldu diogu espero dugula boikot kanpainaren bidez, Israelgo Estatuaren jarrera -eta bere herritar gehienena tamalez- higatzea. Konponbide justu bat behartu dezagun.\nEuskal Herria Palestina Sarea-Gasteiz\nIsraelen sarraskia justifikatzeko argudioen dekalogoa | :: begizta.net :: - [...] izaera sionista aipatu nahi nahi ez dutenen argudio nagusia da. Gure artean azken egunetan Noa abeslari israeldarraren ahotik entzun…


HARTU ARTE - LEGAZPIKO GAZTETXEA\nLEGAZPIKO GAZTETXEA | 2006-06-02 16:41\nGaur egun HARTU ARTE taldea dena, 1994 urtearen bukaeran eta 1995 urtearen hasiera inguruan sortu zen Legazpin. Lehen abestia (ROA kanta mitikoa) ikastetxean egin genuen 1993 urtearen amaieran eta Joseba Txinaski zen lapikoei astintzen bateriarena egiten zuena.\nTalde bezala IRAULTZA izenarekin hasi ginen, Aitor bateria jolearen garajean, JO TA AKATU taldeko abeslari Whiskyren bateria txiki batekin, behingoz lapikoak alde batera utzita . Garajean entsaiatzen hasi giñen baina ez genuen hilabete bat baino askoz gehiago iraun. Asko maite gintuen bizilagunen batek munipei salatu gintuen eta oraindik ez dugu lortu zergatik izan ote zen asmatzea, Je!! Je!! Je!! Arraroa ezta????\n¡A silvar a la via! esan ziguten eta guk hala egin genuen. Aki No Kabe NI Dios taldekoek beraiek Motxorroko lokaletan zuten 1X3ko lokala eta anplifikadoreak konpartitzeko aukera eskaini ziguten eta hantxe hasi ginen entsaiatzen. Zarata lasai atera genezakeen baina ia ez ginen lokalean sartzen; behin baino gehiagotan Unaiek pasilloan abestu behar izaten zuen. Aki No Kabe Ni Dios-ekoek zuten gutxia gurekin konpartitu zuten.\nHorrela hasi ginen eta bi hilabeteren buruan, Legazpiko jaietan lehenengo kontzertua jotzeko aukera aurkeztu zitzaigun VALLE DEL DOM, RAMA DE KE, IPAR RAP EROAK eta ANTISEPSIA taldeekin batera. Imajina ezazue nola karajo atera zen hura. Gazteegiak ginen, helduenak 16 urte besterik ez zituen eta nerbioak airean genituen. Kontzertu honetan, IRAULTZA izena genuen oraindik ere.\nGauza aurrera zihoan, eta laster sortu zen HARTU ARTE eta EXPANSION taldeen arteko maitasun platonikoa (Jua! Jua! Jua!). Gure historian zehar egin ditugun kontzertu eta farra gehienak beraiekin egin ditugu. Ke pasa GÜITOL!!!\n1997. urtean, MOTX diskoa kaleratu zen Motxorroko lokaletan eta bertan entsaiatzen genuen talde guztiek abesti bat sartu genuen. HARTU ARTEk Gaztetxea izeneko abestia grabatu zuen. Disko hau Arrasateko Shot! estudioan grabatu zen, eta Durangoko azokan aurkeztu genuen zuzenean.\nTaldeko kide guztiak “ikasleak” ginenez, anplifikadoreak eta instrumentuak erosteko familia eta lagunei “impuesto reboluzionarioa” eskatu genien eta horretarako rifa mordoa atera genituen. Bitartean, EXPANSION taldeko lagunen materialarekin jardun ginen. Kontzertuetara joateko anai eta lagun helduagoen laguntza ezinbestekoa izan zitzaigun. Izan ere, guk ez baikenuen gidabaimenik.\nKontzertuak Legazpiko kale guztietan jo ditugula uste dugu eta Koma, MCD, Los Muertos De Cristo, Kalean, Vantroi, Germenes, Disidencia, Sublevados, Descontrol, Bort, Amen eta abar bezalako taldeekin jotzeko aukera izan dugu; hauetariko batzuk Legazpiko gaztetxean. Olazti, Altsasu, Ziordia, Soraluze, Iturralde, eta beste gaztetxe askok ere jotzeko eta farra onak egiteko aukera eskaini digute. Olaztin esaterako 4 alditan jo dugu. Kontzertu guztiak KONTZERTUAK atalean ikus ditzakezue.\n2002. urtean taldean aldaketa bat eman zen. Gitarra jotzen duen Ikerrek, taldea utzi eta EXPANSION taldeko Endikak hartu zuen bere lekua. Oraindik ere, Ikerrek taldeari lotuta jarraitzen du eta zuzenekoetan laguntzatxoren bat, edo bertso saioren bat etab... eskaintzen digu. Disko berri honetan ere Marihuana abestia berak abesten du. Azken urte hauetan, EXPANSIONekin ez ezik, MALA HIERBA Legazpiar talde gaztearekin ere hainbat alditan jo dugu zuzenean.\nHorrelaxe heldu gara 2005. urte honetara. 10 urte motz hauetan jarraitu eta animatu gaituzten denei eskerrik beroenak, zuek gabe HARTU ARTE ez baitzen ezer izango ( Ostia! hasi gaituk Bisbal bezela hi! ). Eskerrak Aznarri, gure letrak ez zigortzeagatik, eskerrak poltsa jarri dutenei, gasolina jarri dutenei, gure familiei, gure neskalagunei, koadrilei, garagardoa jarri dutenei, web hau egiten ari direnei, Motxorrisimoko kide guztiei, era guztietako errepresio taldeei ( kontzertuetatik bueltan ez baitugu inoiz kontrolik jasan, eskerrak bestela...),lankideei kontzertuak jo ahal izateko erreleboak aldatzeagatik, lokaletako xaguei, gusanito eta guk utzitako jan eta edari guztiekin handi ez egiteagatik eta ahhh!!, baita lokaletan sartu eta txikizioak egin zituen edo zituzten putasemeei instrumenturik ez lapurtzeagatik ere , nahiz eta azken hauek aipatzerik ere merezi ez duten.\nAbestiei dagokienez, mundu puta honetan gertatzen diren kontuak darabilzkigu airean, Euskal Herriaren eta beste lurralde batzuen gain dagoen zapalkuntza, naturaren suntsipena negozioa egiteko eta gizakion handinahiak asetzeko, etab... Maitasunarentzat ere badugu txokotxo bat gordeta, baita farrarako beste bat ere, drogen legalizaziorako... Abesti batzuen letrak, nahiz eta orain dela 10, 8 edo 5 urte idatzitakoak izan, gauzak berdin mantentzen dira. Izan ere, mundu hau gobernatzen dutenen inkonpetentzia eta jendearen sumisotasuna demostratzen baitute arlo guztietan.\nBadirudi, jendeak mundua gobernatzen dutenei jarraitu behar diela, gobernatzen dutenek jendearen nahiei baino, eta, sinistu iezaguzue, jendea (batzuk), goiko pertsonai hauek baino 40 bat urte aurrerago doaz.\nMusikari dagokionez, kaña pixka bat duen rocka egiten saiatzen gara eta abesti batzuetan reagge edota heavy puntu batzuk ere nabaritzen dira. Baina, hoberena disko berria entzutea duzue; gustukoa izanez gero ondo, eta bestela baita ere.


Diru-bilketa exekutiboa eta Zerga Ikuskatzailetza —\nDiru-bilketa exekutiboa eta zerga ikuskatzailetza\nDiru-bilketa exekutiboa eta Zerga Ikuskatzailetza Helbidea: Konbenio kalea, 8Telefonoa: 94 630 83 53. Faxa: 94 630 01 65.Helbide elektronikoak: exekutiboa@amorebieta.net, ikuskaritza@amorebieta.netZerbitzuak:\nExekuzioan dauden kobrantzak kudeatzea: premiamenduak jakinarazi eta bahiturak kudeatzea. Zergadunarentzako informazioa: ordaintzeko dauden zorrak, bere espedientearen gaineko informazioa, aplikatu beharreko araudia. Konpentsazioak, baliogabetzeak, itzulketak. Erreklamazioak, errekurtsoak, alegazioak eta abar ebaztea. ZERGA IKUSKATZAILETZA\nUdal zergak ikuskatu eta erregularizatzea. Zerga-egoera berraztertzea, hirugarrenek hala eskatuta (Foru Ogasuna, Partzuergoa, Udaleko Atalak...). Zerga-egoeraren aldaketak jakinaraztea organismo interesdunari.Erreklamazioak, errekurtsoak, alegazioak eta abar ebaztea. Erakunde politikoa\nKirol Herri Erakundea\nDiruzaintza eta zergen kudeaketa


zer egiten dugu? • Grandes Amigos\nBeraien etxeetan bizi eta bakarrik sentitzen diren pertsona nagusiak boluntarioekin harremanetan jartzen ditugu\nAstean behin bi orduz pertsona nagusiak eta boluntarioak elkartu egiten dira elkarrizketa batez gozatzeko, kafe bat partekatzeko, paseatzeko… Pixkanaka lotura afektibo bat sortzen da, eta adiskidetasunak eta konfiantzak adin-ezberdintasuna ahaztea eragiten dute.\nPertsona nagusiak gero eta desberdinagoak dira. Baina, gaur egun hurrengo perfila nagusitzen da: sartzea erraza ez den etxe batean bizi den emakume adinduna, 85 urte baino gehiagokoa eta mugikortasun murriztua duena. Hori dela eta, boluntarioen konpainia eta laguntza funtsezkoak dira pertsona nagusiek beraien autoestima berreskura dezaten, egoera fisikoa hobe dezaten eta auzoan berriz beraien bizitza sozialari ekin diezaioten.\nakonpainamendu programaren alde egin ezazu\nBakarrik edo taldeka, “Grandes Amigos”-eko boluntarioek astean behin zaharren egoitzetan bizi diren pertsona nagusiei bisita egiten diete. Forma ezin hobea da haien bizitza soziala handitzeko eta zentroaz kanpoko irteerak egiteko.\nZahar egoitzako talde profesionalarekin elkarlanean, kasu bakoitzari egokitutako akonpainamendua eskaintzen dugu (AICP, arreta osoa eta pertsonarengan zentratutakoa).\negin ezazu boluntariotza.\nMedikoarengana joatea edota agiriak konpontzea erraza dirudi, baina zaintzen ditugun pertsona nagusi askorentzat odisea bat izan daiteke bai fisikoki bai animikoki. Batez ere, mugikortasun murriztua dutenean eta inor laguntzen ez dietenean.\nHorregatik, jada gure programaren batean parte hartzen duten pertsona nagusiek boluntario baten akonpainamendua eska dezakete aldez aurretik medikuarekin hitzordua dutenean edota administrazio prozedura bat egin behar dutenean.\nZenbait boluntariok ezin dute astero denbora finko bat dedikatu, eta hau boluntariotza egiteko modu malgua da.\nAISIA ETA SOZIALIZAZIOA\nBikoteko akonpainamenduaren osagarri gisa, taldeko interbelaunaldi-aisialdiak errazten ditugu.\nHauek dira antolatzen ditugun jardueretako batzuk: auzoetako topaketak, askariak, bisita kulturalak, tailerrak (eskuz egindako xaboiak, arteterapia, errealitate birtuala etab.), Udaberriko eta Eguberriko jaiak, udara egokitutako oporrak… Jarduera hauetarako ohikoa da enpresen parte-hartzea. 10 nagusik eta 10 boluntariok jardunaldi aberasgarria partekatzen dute.\nGure auzo-proiektua auzoen kohesioen eta hiri handietan bakardadearen aurkako prebentzioaren erreferentea da, bai pertsona nagusiei dagokienez, bai populazio gazteagokoari.\nBakarrik sentitzen hasten diren pertsona nagusien inguruan, hiruzpalau auzokideko sare bat sortzen dugu haien artean jarduerak parteka ditzaten: zerbait hartzera geratu, elkarrekin erosketak egin, antzokira joan, elkardeitzea… bai eta faboreak trukatu antzina egiten zen bezala, adibidez, landareak ureztatu edo posta jaso. Talde hauek, aldi berean, auzo berdineko Bizilagun Handiko parte-hartzaileekin geratzen dira auzokide-taldea handitzeko. Bizilagun Handiak Madrilen izandako hazkunde azkarra ikusita, Donostian ere ezarri dugu. Madrilen jada honako auzoetan ezarrita dago: Lavapiesen, Chuecan, Malasañan, Chamberinen, Retiron, Tetuanen eta Chamartinen.\nparte har ezazu zure auzoan\nlagundu Bizilagun Handiko proiektuari\nZahartzearen irudi estereotipatuaren kontra borroka egiten dugu. Izan ere, sozietateak gaixotasunarekin, ezgaitasunarekin, asperkizunarekin edota gainbeherarekin lotzen baitu bizitzaren etapa hau.\nEstigma honek, indibidualismoarekin eta gaurko bizitza-erritmoarekin lotuta, inor nagusiekin erlazionatu nahi ez izatea eragiten du, eta horren ondorioz, adindunen bakardadea eta isolamendua larriagotzen da.\nHorregatik, pertsona nagusiekiko ikuspegi errealista eta ahaldundutakoa bultzatzen dugu (ez edulkoratua ezta dramatizatutakoa ere). Izan ere, pertsona nagusiek oraindik asko dute eskaintzeko. Horrela islatzen dugu gure sentsibilizazio kanpainetan, kalean egindako errebindikazio-ekitaldietan, sare sozialetan edota banatutako material informatiboetan. Zaharkeriari aurre egiteaz gain, tratu paternalistari eta asistenzialistari aurre egiten diogu. Ikuspegi tradizional honen eraginez, sozietateak eta haien ingurunerik hurbilenak pertsona nagusiak infantilizatzen ditu. Horrenbestez, haiek adindunen ordez erabakitzen dute, beraien eskubiderik oinarrizkoenak murriztuz.\nlagundu gure kanpainei\nIdeia bat duzu?\nZure sentsibilizazio-ekimenak proposatu nahi badizkiguzu, harremanetan jarri


Gure begiz - Page #5\nAthletic-ek garaipen balsamikoa eskuratu zuen Betisen aurka lau eta zero irabazi ostean. Hiru puntuek arnas handia ematen diote taldeari eta, bereziki, postua kolokan zuen Gaizka Garitanori. Athletic-ek bizi duen egoera aztertzeko José Luis Artetxe DEIAko kazetaria Gurean Gaur albistegian egon da.\nBBVA eta Sabadell bankuen bat-egiteak zein eragin izan dezake Euskal Herrian?\nAurreikusten denez, BBVA eta Sabadell bankuek bat-egiteko negoziazioak abenduan bukatuko dituzte; Sabadellen akzioei prezioa jartzea litzateke falta dena. Fusioak Euskal Herrian zein eragin izan dezakeen aztertu dugu Niko Cuenca ekonomistarekin.\nJosu Barandika: "Bakoitzak bere garaian, Santik eta Josuk jakin izan zuten HB-ren dinamika historikoa irakurtzen"\nSanti Brouard eta Josu Muguruzaren hilketen urteurrenean, Gurean Gaur albistegiaren baitan Ezker Abertzaleko militante historikoen figurak oroitu nahi izan ditugu. Horretarako, besteak beste, HBko Bilboko udaleko zinegotzi izandako Josu Barandikarekin batera.\nJosu Muguruza: 1989ko azaroaren 20a gogoan Xabier Oleagarekin batera\n1984ko eta 1989ko azaroaren 20a egun beltzak dira Euskal Herriaren historian Santi Brouard eta Josu Muguruzaren hilketengatik. Ezker abertzaleko bi buruzagi historikoen figurak eta ondarea aztertu nahi izan ditugu Gurean Gaur albistegian. Xabier Oleaga kazetaria Alcalá Hoteleko mahaian zegoen Josu Muguruza hil zutenean.


Uztarriaren taldea martxan izango da bihar hasiko den Egunean Behinen laugarren denboraldian - Uztarria (Azpeitia)\n2020ko api. 26a, 18:07\nUztarriak bigarrenez jarriko du taldea martxan, eta hainbat sari banatuko du denboraldia aurrera joan ahala. Uztailera bitartean, hamar asteko denboraldia osatu du Codesyntax enpresak, eta parte-hartzaileen bost aste onenak hartuko dituzte kontuan sailkapen orokorra osatzeko. Dagoeneko batu daiteke Uztarriaren taldera.\nBihar, astelehena, hasiko da Egunean Behin mugikorrerako jokoaren laugarren denboraldia, eta Uztarriaren taldea martxan izango da sasoia bukatu bitartean. Uztailera arte, hamar asteko denboraldia prestatu du jokoa garatu duen Codesyntax enpresak, eta ohiko moduan, sailkapen orokorra osatuko dute. Aurreko denboraldiaren logika beretsua erabiliko dute oraingoan ere: hamar astetatik jokalari bakoitzaren bost onenak hartuko dituzte kontuan sailkapen orokorra osatzeko. Sailkapen orokorreko onenek –kopurua ez dute zehaztu– finala jokatuko dute.\nUztarriak bigarrenez jarriko du taldea martxan, eta hainbat sari banatuko du. Sariak aurrerago jakinaraziko ditu komunikazio taldeak, baina denboraldiko jokalari onenaren sariaz gain, beste batzuk ere banatuko ditu parte-hartzaileen artean. Uztarriaren taldean parte hartzeko Egunean Behin aplikazioa deskargatu behar da Google Play edo App Store plataformatik. Aplikazioaren behealdean kokatzen den Taldeak atalean, (+) ikurra zapaldu, giltzaren gainean klik egin eta C6BB98 kodea sartu behar da; erabiltzaileak gisa horretan lortu du UZTARRIA (Azpeitia) izeneko taldera batzea. Jokoa astelehenean hasiko bada ere, taldera batzeko aukera dago jada.\nIzenak dioen moduan, egunean behin jokatu daiteke sakelako telefonorako egindako aplikazioan. Hamar galdera erantzun behar dituzte erabiltzaileek ahalik eta denbora laburrenean, eta puntuazioaren arabera, astero sariak banatzen dituzte jokoaren sustatzaileek. Izan ere, astekakoa izaten da sailkapena, astelehenetik igandera bitartean lortutako emaitzen araberakoa. Joan zen denboraldian, hirugarrengoan, 1.072 lagun aritu ziren lehian Uztarriaren taldean, eta talde horretako denboraldiko jokalaririk onena Aretha Franklin izan zen.


Wikiloc - Iruñeko harresietara trail - Atarrabia, Navarra (España)- GPS track\nnordic walking (Best nordic walking trails in Spain → Navarre → Atarrabia )\n1,961 157 0\nUltzama ibaia - Sorauren - Zabaldika - Arga ibaia (Hiking)\nAtarrabia - Mañeru (Hiking)\nLA INDURAIN 2015 (Cycling)\nViewed 629 times, downloaded 0 times\nGaurko ibilbide zirkularrean Iruñeara hurbildu gara. Ibilbidea Atarrabian du abiapuntua.\nArga ibai ertzeko ibilbidea hartu dugu Magdalenako zubiraino. Handik Frantziako atetik, alde zaharrean sartu gara. Harresien ertzetik ibili gara (Arrotxapea auzoaren gainetik) eta takonerako lorategi ederrera joan gara.\nHandik Ziudadela, kanpoko aldetik, inguratu dugu. Iturrama auzoan sartu-irten txiki bat egin ostean, Foru plazara joan, Iruñeko zabalgunera eta, bukatzeko, apaizgaitegi edo seminarioren atzekaldetik, Burlatara hurbildu eta hasitako tokian bukatu da gure gaurko ibilbidea.\nPonpeiok fundatu zuen Iruña K.a. 74. urtean, eta harrezkeroztik, hiri-gotorlekutzat jo izan da bere egoera estrategikoarengatik.\nArga ibaiaren aldera dagoen desnibelak, iparraldean zein ekialdean, defentsa lana errazten zuen; halere, hegoaldera eta mendebaldera dauden lurraldeek, lauagoak baitziren, lan handiago eskatzen zuten. Horregatik, Navarreria hiria eta San Zernin nahiz San Nikolas burgua elkarren ondoan bizi zirenetik egundaino, Iruñeak etengabeko bilakaera izan du.\nGaur egun, gure hiriko erakargarritasun handienetakoak dira, eta gure herrialdeko hiri harresitu zainduenetakoa da gurea.\nIruñeko lorategi zaharrena hiriaren kanpoaldean zegoen soroa zen hasiera batean. San Zernin burguaren harresi zaharraren ondo-ondoan zegoen, eta bertan egiten zen merkatua; San Frantzisko eta Santa Eulaliaren monasterioak ere bertan ziren. Ziudadela eraikitzeko bi aurrealde berri egin behar izan ziren ezinbestez (Takonera eta San Nikolas); hartara, barruti berriaren barnean gelditu ziren Erdi Aroko harresi zaharrak eta Takonera.\nXVII. mendearen bukaeran bete-betean erabiltzen ari ziren Gonzaga bastioia, Takonerakoa, San Rokeko rebellina eta Gonzaga kontragoardia.\nLorategi bihurtu zen 1830ean.\nSan Bartolome gotorlekua\nKatedralaren ondoan dago; harresiko horma-atal zaharrena da, eta bertako ingurabideko pasealekua hiriko ederrenetakoa da. Gotorlekuen hiru zatitan zabalena da, eta garai bateko Navarreria hirian du jatorria. Labriten eta Redingo bastioiak 1530ekoak dira gutxi gorabehera, eta kanpoaldeko defentsak 1750ekoak. 1960. urtearen aldera ingurabide zaharra ireki zen jendearentzat, eta pixkana-pixkana pasealekua, defentsak, garita eta harresiko horma-atalak lehengoratu direnez, gaur egun Iruña berriz ere gailentzen zaio altueratik Arga ibaiari harro antzean, garai batean izan zen hiri-gotorlekuaren antzera.\nHi, found this interesting trail: Iruñeko harresietara https://www.wikiloc.com/nordic-walking-trails/iruneko-harresietara-16870647 Regards, Wikiloc - GPS trails and waypoints of the World